sagorsarker/bangla-wikipedia huggingface dataset:
এশিয়ান গেমস

এশিয়ান গেমস বা এশিয়াড প্রতি চার বছর অন্তর এশিয়ার বিভিন্ন দেশের প্রতিযোগীদেরকে নিয়ে অনুষ্ঠিত বহু-ক্রীড়া আসর। এশিয়ান গেমস ফেডারেশন (এজিএফ) কর্তৃক এ ক্রীড়া আসরটি ১৯৭৮ সাল পর্যন্ত পরিচালিত হয়। ১৯৫১ সালে ভারতের নতুন দিল্লিতে উদ্বোধনী আসরটি হয়েছিল। এশিয়ান গেমস ফেডারেশন ভেঙ্গে ফেলে ১৯৮২ সালের প্রতিযোগিতাটি এশিয়া অলিম্পিক কাউন্সিল (ওসিএ) কর্তৃক অনুষ্ঠিত হয়। এ প্রতিযোগিতাটি আন্তর্জাতিক অলিম্পিক কমিটি (আইওসি) কর্তৃক স্বীকৃত। অলিম্পিক গেমসের পর এই ক্রীড়া আসরটি দ্বিতীয় বৃহত্তম বহু-ক্রীড়া আসররূপে বিবেচিত।
প্রতিযোগিতার ইতিহাসে নয়টি দেশ স্বাগতিকের মর্যাদা লাভ করেছে। ইসরায়েলসহ সর্বমোট ৪৬টি দেশ প্রতিযোগিতায় অংশ নিয়েছে। ১৯৭৪ সালের প্রতিযোগিতায় ইসরায়েল সর্বশেষ অংশগ্রহণ করেছিল। এটি সম্প্রতি চীনের হ্যাংজুতে অনুষ্ঠিত হয়েছিল ।
২০১০ সাল থেকে, আয়োজক শহরগুলি এশিয়ান গেমস এবং এশিয়ান প্যারা গেমস উভয়ই পরিচালনা করে। প্যারা গেমস প্রতিবন্ধী ক্রীড়াবিদদের একে অপরের সাথে প্রতিদ্বন্দ্বিতা করার জন্য একটি ইভেন্ট। এশিয়ান প্যারা গেমগুলি এশিয়ান গেমসের পরপরই অনুষ্ঠিত হয়, তবে এশিয়ান গেমসের হোস্ট সিটি চুক্তি থেকে এশিয়ান প্যারা গেমসকে বাদ দেওয়ার অর্থ হল উভয় ইভেন্ট একে অপরের থেকে স্বাধীনভাবে চলবে।
এশিয়ান গেমস আয়োজনের পূর্বে ফার ইস্টার্ন গেমস নামের একটি প্রতিযোগিতা ১৯১২ সাল থেকে ক্ষুদ্র পরিসরে এশিয়ায় অনুষ্ঠিত হবার সিদ্ধান্ত নেয়া হয়। জাপান সাম্রাজ্য, ফিলিপাইন দ্বীপপুঞ্জ এবং চীনে এ প্রতিযোগিতার কেন্দ্রস্থল ছিল। ১৯১৩ সালে ম্যানিলায় এটি সর্বপ্রথম অনুষ্ঠিত হয়ে ১৯৩৪ সাল পর্যন্ত মোট দশবার অনুষ্ঠিত হয়। কিন্তু ১৯৩৪ সালে সংঘটিত দ্বিতীয় চীন-জাপান যুদ্ধের প্রেক্ষিতে প্রতিযোগিতার অন্যতম দেশ ম্যাকাও সাম্রাজ্য জাপান দখল করে। এরফলে চীন প্রতিযোগিতা থেকে তাদের নাম প্রত্যাহার করে নেয়। এরই ধারাবাহিকতায় ফার ইস্টার্ন গেমসের পরবর্তী আসর হিসেবে ১৯৩৮ সালের প্রতিযোগিতাটি বাতিল হয়ে যায়। এরপর স্বাভাবিকভাবেই সংগঠনটিরও বিলুপ্তি ঘটে।
দ্বিতীয় বিশ্বযুদ্ধের পরবর্তী সময়ে এশিয়ায় বেশকিছুসংখ্যক দেশ নিজেদের স্বাধীনতা ঘোষণা করে। নতুন ধরনের প্রতিযোগিতা আয়োজনের জন্য এশিয়ার অনেকগুলো নতুন স্বাধীন দেশ ইচ্ছে পোষণ করে যেখানে কোন সংঘর্ষ, আধিপত্য থাকবে না বরং পারস্পরিক সমঝোতার মাধ্যমে নিজেদের শক্তিমত্তা ও দক্ষতা বৃদ্ধি পাবে। লন্ডনে অনুষ্ঠিত ১৯৪৮ সালের গ্রীষ্মকালীন অলিম্পিকে চীন ও ফিলিপাইনের ক্রীড়াব্যক্তিত্বগণ ফার ইস্টার্ন গেমসের পুণরুজ্জ্বীবনের জন্য আলাপ-আলোচনা হয়। ভারতের আন্তর্জাতিক অলিম্পিক কমিটির প্রতিনিধি গুরুদত্ত সোন্ধি মত প্রকাশ করেন যে, ফার ইস্টার্ন গেমসের পুণঃআয়োজনের চিন্তাটি একতাবদ্ধতা ও এশীয় ক্রীড়ায় স্থান পাবে না। ফলশ্রুতিতে তিনি ক্রীড়াব্যক্তিত্বদের কাছে নতুন ধরনের প্রতিযোগিতার বিষয়ে তার চিন্তাধারা প্রস্তাবাকারে তুলে ধরেন যা এশিয়ান গেমস নামে পরিচিতি পাবে। এ সংক্রান্ত বিষয়ে এশিয়ান অ্যাথলেটিক ফেডারেশনের সাথে চুক্তি হয়। একটি আহ্বায়ক কমিটি গঠন করে প্রতিযোগিতার খসড়া প্রস্তাব পাঠানো হয়। ১৩ ফেব্রুয়ারি, ১৯৪৯ তারিখে এশিয়ান অ্যাথলেটিক ফেডারেশন নতুন দিল্লিতে এশিয়ান গেমস ফেডারেশনের আনুষ্ঠানিক প্রতিষ্ঠার কথা ঘোষণা করে। এ প্রেক্ষিতে ১৯৫০ সালে এশিয়ান গেমসের উদ্বোধনী আসরটি স্বাগতিক শহর নতুন দিল্লিতে আয়োজনের সিদ্ধান্ত গৃহীত হয়।
২০১০ সালে গুয়াংজুতে অনুষ্ঠিত এশিয়ান গেমসের ইতিহাসে সর্বমোট ৪৪টি ক্রীড়া বিষয়ে প্রতিদ্বন্দ্বিতা হয়।
৪৫টি দেশ যাদের NOCs OCA দ্বারা স্বীকৃত তারা এশিয়ান গেমসে প্রতিদ্বন্দ্বিতা করে।
সে যে বসে আছে

সে যে বসে আছে শাহানা বাজপেয়ী রচিত এবং শায়ান চৌধুরী অর্ণবের গাওয়া একটি জনপ্রিয় বাংলা গান। ২০০৪ সালে "অফবিট" নামের একটি বাংলা টেলিভিশন নাটকের শিরোনাম সংগীত হিসেবে এটি সর্বপ্রথম প্রকাশিত হয়। এই গানের সুর এবং সঙ্গীতায়জন করেছেন অর্ণব। পরবর্তীতে "চাইনা ভাবিস"-এ, অর্ণবের প্রথম একক এ্যালবামে গানটি অন্তর্ভুক্ত হয়।
প্রচারিত হওয়ার পর থেকেই শ্রুতিমধুর কথা ও ভিন্ন ধাঁচের গায়কীর জন্য গানটি সবধরনের শ্রেণীর শ্রোতার কাছে জনপ্রিয় হয়ে ওঠে। শহুরে শিক্ষিত মানুষদের কাছে অর্ণব হয়ে ওঠেন ভালো লাগার এক শিল্পী। এমনকি এখন পর্যন্ত বিভিন্ন কর্নসাট এবং এফএম রেড়িওতে এই গানের জন্য শ্রোতাদের অনুরোধ থাকে সবসময়।
অ্যান্টনি রামালেট্‌স

অ্যান্টনি রামালেট্‌স সাইমন (১লা জুলাই, ১৯২৪ – ৩০শে জুলাই, ২০১৩) একজন স্প্যানিশ ফুটবলার যিনি গোলরক্ষক হিসেবে এবং ম্যানেজার হিসেবেও কাজ করেছেন।
তিনি তার ক্যারিয়ারের বেশিরভাগ সময় ফুটবল ক্লাব বার্সেলোনার হয়ে খেলেছেন বিশেষত। ১৯৫০ ও ১৯৬০-এর দিকে। সেই সময় তিনি লা লিগার শ্রেষ্ঠ গোলরক্ষক হিসেবে (প্রায় ৫টি অণুষ্ঠানে, ১৭টি বড় ক্লাব সম্মান) জামোরা ট্রফি জয় করেন।
রামালেট্‌স স্পেনকে ১৯৫০ ফিফা বিশ্বকাপে চিত্রিত করেন এবং ১৯৬০ সাল তার দেশের বিভিন্ন ক্লাবের ম্যানেজার হিসেবে কাজ করেন এবং জারাগোজাসহ দুইটি বড় কাপ লাভ করেন।
বার্সেলোনা, কাতালোনিয়ায় জন্মগ্রহণকারী রামালেট্‌স রিয়াল ভ্যালাডোলিড থেকে সরে এসে বার্সেলোনার সাথে ১৯৪৭ সালে চুক্তি করেন মাত্র ২৩ বছর বয়সে। তবে চুক্তির পরও প্রথম সীজনে সে ভ্যালাডোলিডের হয়েই খেলেন। সে দ্বিতীয় রাউন্ড খেলতে আবারও জুয়ান ভেলাসকো ক্লাবে ফিরে আসেন এবং সেভিলা ফুটবল ক্লাবকে ২-১ এ হারিয়ে ২৮শে নভেম্বর, ১৯৪৮ সালে লা লিগায় নিজের উদ্বোধন করেন। যদিও ১৯৪৮-৪৯ সালের সময়ে এটাই তার একমাত্র আবির্ভাব ছিল, ধীরে ধীরে সে তার দলের (তৎকালীন "ক্লাব দ্য ফুতবল বার্সেলোনা") একজন গুরুত্বপূর্ণ রক্ষক হয়ে ওঠেন এবং ৬টি লীগ ও ৫টি আঞ্চলিক খেলায় অংশ নেন। ১৯৫১-৫২ সালের লা-লিগায় বার্সা ৫টি বড় ট্রফি লাভ করে এবং তিনি ২৮টি লীগ খেলায় অবদান রাখেন; তার জীবনের প্রথম রিকার্ডো জামোরা ট্রফি লাভ করেন।
১৯৫০ সালের দিকে রামালেট্‌স বার্সেলোনা দলের একজন গুরুত্বপূর্ণ সদস্য হয়ে ওঠেন। তখন ঐ দলে আরো ছিলেন জোয়ান সেগেরা, মারিয়া গঞ্জালভা, লাসজোলো কুবালা, সান্ডোর কোসসিস, এভারিস্টো, লুইস সুভারেজ এবং জোল্টান জিবর। ক্লাবের হয়ে তিনি ৫৩৮বার মাঠে নামেন, এর মধ্যে ২৮৮বার আঞ্চলিক খেলায়; ৬ই মার্চ ১৯৬২ সালে "ব্লাউগ্রানা" তার সম্মানে হ্যামবার্গার এসভির সাথে একটি প্রীতি ম্যাচ খেলে এবং ৫-১ এ জেতে।
১৯৬০ সালে রামালেট্‌স ভ্যালাডোলিড সহ বেশকিছু দলের কোচ হিসেবে কাজ করেন। ১৯৬৩-৬৪ সালে লা লিগায় তিনি রিয়াল জারাগোজাকে নেতৃত্ব দেন এবং লীগে চতুর্থ স্থান, ১৯৬৩-৬৪ সালের ইন্টার সিলিস ফেয়ারস কাপে (যে প্রতিযোগিতায় তিনি বার্সেলোনার হয়ে দুইবার পুরস্কার পান) ফেবারিট ভালেনসিয়া ফুটবল ক্লাবকে পরাজিত করে দিয়ে উক্ত কাপটিও এনে দেন।
রামালেট্‌স স্পেনের হয়ে ১১ বছর ধরে ৩৫টি খেলায় অংশ নেয়। সে চিলির বিপক্ষে ২৯শে জুন, ১৯৫০ সালে বিশ্বকাপে প্রথম খেলে। এই টুর্নামেন্ট চলাকালীন সে "মারাকানার বিড়াল" ("The Cat of Maracaná") নামে সম্বোধিত হয়, কারণ তার কারণেই সেবার তার দল দ্বিতীয় পর্যায়ে উত্তীর্ণ হয়।
রামালেট্‌স কাতালান জাতীয় দলের হয়েও সাতটি খেলায় অংশ নেন।
৩১শে জুলাই, ২০১৩ সালে বার্সেলোনার নিকট মেডিওনায় তিনি মৃত্যুবরণ করেন। তিনি ৮৯ বছর বয়সী ছিলেন।
মুদাচ্ছার বুখারী

মুদাচ্ছার বুখারী (, ; জন্ম: ডিসেম্বর ২৬, ১৯৮৩) হলেন একজন পাকিস্তানি বংশোভূত ডাচ একদিনের আন্তর্জাতিক ক্রিকেটার। তিনি মুলত একজন বোলিং অল-রাউন্ডার হিসেবে পরিচিত। তবে প্রায়ই তাকে পিঞ্চ হিটার হিসেবে খেলানো হয়।
মুদচ্ছারের প্রথম শ্রেণীর ক্রিকেটে আত্মপ্রকাশ হয় কানাডা জাতীয় ক্রিকেট দল এর বিরুদ্ধে। উক্ত অভিষেক ম্যাচে কানাডিয়ান দলে টপ অর্ডার ব্যাটমানদের দ্রুত উইকেট পড়ার পর তিনি ৮ নম্বরে ব্যাট করতে এসে অপরাজিত ৬৬ রান করেন। এছাড়াও তার ওডিআই খেলায় ২০০৭ সালের ৩ জুলাই কানডার বিরুদ্ধে অভিষেক ঘটে। ওডিআই অভিষেক ম্যাচে বুখারী বল হাতে ৩ উইকেট লাভ করেন এবং ব্যাট হাতে ৬ রান করেন।
এনরিক প্রাঁত দ্য লাঁ রিবা

এনরিক প্রাত দ্য লাঁ রিবা আই সারা () (২৯শে নভেম্বর, ১৮৭০ – ১লা আগস্ট, ১৯১৭) একজন কাতালান রাজনীতিবিদ, আইনবিদ এবং লেখক ছিলেন। তিনি সেন্টার এসকোলার কাতালানিস্তার সদস্য ছিলেন, যেখানে কাতালান জাতীয়তাবাদের সংজ্ঞা তৈরি হয়েছিল। তিনি ৬ই এপ্রিল, ১৯১৪ সালে কাতালোনিয়া কমনওয়েলথের সভাপতি হন এবং আমৃত্যু তিনি ঐ পদে সমাসীন ছিলেন। তিনি রাজনীতির উপর "লাঁ ন্যাশনালিতাত কাতালানা" নামক একটি বই লেখেন, যার ফলে বৃহত্তর কাতালোনিয়ার স্বায়ত্তশাসন চালু হয়।
এনরিক প্রাত দ্য লাঁ রিবা আই স্যারা ২৯শে নভেম্বর, ১৮৭০ সালে ক্যাস্টেলটের্সোল (একটি গ্রাম্য শহর) বার্সেলোনা, কাতালোনিয়া, স্পেনে এক সমৃদ্ধশালী রোমান ক্যাথলিক রক্ষণশীল পরিবারে জন্মগ্রহণ করেন। তিনি বার্সেলোনা বিশ্ববিদ্যালয় থেকে আইন বিষয়ে পড়েন এবং মাদ্রিদ কেন্দ্রীয় বিশ্ববিদ্যালয় থেকে ডিগ্রী লাভ করেব।
প্রাত দ্য লাঁ রিবা কলেজে থাকাকালীন কাতালান জাতীয়তাবোধে উদ্বুদ্ধ হন। ১৮৮৭ সালে তিনি সেন্টার এসকোলার কাতালানিস্তার সদস্য হন। তিনি সাংস্কৃতিক ও রাজনৈতিক সংস্থা "ইউনিও কাতালানিস্তা"র (Unió Catalanista) গুরুত্বপূর্ণ সদস্য হয়ে ওঠেন যেখানে তিনি কিছু ম্যানিফেস্টোর তৈরি করেন। তন্মধ্যে বিখ্যাত "মিসেজ আল রেই দেলস হেল লেন্‌স" (১৮৯৭) উল্লেখযোগ্য। ১৮৯১ সালে তিনি ইউনিওর সেক্রেটারী পদে অভিষিক্ত হন। তিনি কাতালান জাতীয়তাবোধ সমৃদ্ধ নানা লেখা লেখেন যেমনঃ "কম্পেন্ডি দ্য লাঁ ডক্টরিনা কাতালানিস্তা" এবং "কম্পেন্ডি দ্য লাঁ হিস্টোরিয়া দ্য কাতালুনিয়া"। তিনি "লা রেনেসাঁস" নামক সাময়িকীর প্রতিষ্ঠাতা। ১৮৯৯ সালে তিনি কাতালান জাতীয়তাবাদীকে রাজনীতিতে নিয়ে যান, প্রথমত সেন্টার ন্যাশনাল কাতালাতে এবং পরবর্তীতে রিজিওনালিস্ট লীগ-এ। রিজিওনালিস্ট লীগ ছিল ১৯০১ সালে প্রাত দ্য লাঁ রিবা কর্তৃক প্রতিষ্ঠিত একটি ডানপন্থী কাতালান রাজনৈতিক দল। দলটি কাতালোনিয়ার বৃহত্তর প্রশাসনিক স্বায়ত্তশাসন দাবি করে।
প্রাত দ্য লাঁ রিবা "বেজেস দ্য মানরেসা" নামে পরিচিত আঞ্চলিক সংবিধান রচনার জন্য প্রতিষ্ঠিত সংসদের সেক্রেটারী ছিলেন এবং এটি ১৮৯২ সালে কাতালান স্বায়ত্তশাসন ভাস্কর্যর দিকে ধাবিত হবার প্রথম পদক্ষেপ ছিল। তিনি নৌসেন্টিস্টা কাতালান জাতীয়তাবাদী ম্যানিফেস্টো "লাঁ ন্যাশনালিতাত কাতালানা"র লেখক ছিলেন (১৯০৬)।
পরবর্তীতে ১৯০৭ সালে তিনি ইনস্টিটিউট দ'এসটুদিস কাতালানস এর সভাপতি হন এবং কাতালোনিয়া কমনওয়েলথ এর প্রবক্তা ছিলেন। তিনি উক্ত সংস্থার প্রথম প্রেসিডেন্ট হিসেবে ৬ই এপ্রিল, ১৯১৪ সালে পরলোকগমন করেন।
কারকাসোন-এর এরমেসিন্ডে

কারকাসোন-এর এরমেসিন্ডে (কাতালান ৯৭২ - ১লা মার্চ, ১০৫৮) দক্ষিণ ফ্রান্সের একজন মহান নারী ছিলেন। তিনি বার্সেলোনা, গিরোনা এবং ওসোনার কাউন্টেসের সঙ্গী হন।
কারকাসোন-এর এরমেসিন্ডে কারকাসোন-এর কাউন্ট, প্রথম রোজার-এর কণ্যা ছিলেন। তিনি র‍্যামন বোরেল (বার্সেলোনার কাউন্ট) কে বিয়ে করেন।
তার জীবদ্দশায় তিনি রাজনৈতিকভাবে সক্রিয় ছিলেন এবং নানা সমাবেশ এবং ট্রাইব্যুনালের সভাপতি হন। ১০১৮ সালে তার মৃত্যুর পর ১০২৩ সালে পর্যন্ত এরমেসিন্ডে তার ছেলে বেরেনগুয়েরের প্রথম র‍্যামন-এর জন্য শাসক হন। এরপর তিনি ক্ষমতা চালনা করেন।
নিজের ছেলের বিপরীতে গিয়ে তিনি দক্ষিণের মুসলিম শক্তির বিরুদ্ধে যুদ্ধ করেন। এর অন্যতম কারণ ছিল তার শান্তির নীতির বিরুদ্ধে মহানদের বৈপরিত্য। ১০৩২ সালে যখন সে মারা যায়, তিনিই তার নাতির পক্ষ হয়ে শাসক হন এবং ১০৪৪ সাল পর্যন্ত সেখানেই ছিলেন।
পল ফন মিকিরেন

পল এদ্রিয়ান ফন মিকিরেন () (জন্ম: আগস্ট ২৯, ১৯৮৯) হলেন একজন নেদারল্যান্ড থেকে একজন আন্তর্জাতিক ক্রিকেটার। তিনি একজন ডান-হাতি ব্যাটসম্যান এবং ডান-হাতি মিডিয়াম ফাস্ট বোলার হিসেবে নেদারল্যান্ড দলের হয়ে অবদান রাখছেন।
পল টুয়েন্টি২০ আন্তর্জাতিক ক্রিকেটে নেদারল্যান্ড দলের হয়ে কেনিয়া দলের বিরুদ্ধে অভিষেক হয়। এর এক মাস পরে তিনি ওয়ানডে ক্রিকেটে দক্ষিণ আফ্রিকার বিরুদ্ধে ২০১৩ সালের ৩১ মেতে বোলার হিসেবে আত্মপ্রকাশ করেন।
টিম গ্রুজটার্স

টিম গ্রুজটার্স ); (জন্ম: ২৮ আগস্ট ১৯৯১) হলেন একজন ডাচ ক্রিকেটার খেলোয়াড়। তিনি একজন ডানহাতি ব্যাটসম্যান এবং ডানহাতি মিডিয়াম পেস বোলার।
টিমের একদিনের আন্তর্জাতিক ক্রিকেট প্রতিযোগীতায় নেদারল্যান্ডস দলের হয়ে ২০১০ সালের ১৬ ফেব্রুয়ারি কেনিয়া জাতীয় ক্রিকেট দল এর বিরুদ্ধে অভিষেক ঘটে। এছাড়াও তিনি টুয়েন্টি২০ আন্তর্জাতিক খেলায় ২০১২ সালের ২২ মার্চ স্কটল্যান্ড দলের বিরুদ্ধে আত্মপ্রকাশ করেন।
জর্জ হার্বার্ট হিচিংস

জর্জ হার্বার্ট হিচিংস একজন মার্কিন ডাক্তার। তিনি ১৯৮৮ সালে জেমস হোয়াইট ব্ল্যাক ও গারট্রুড এলিয়নের সাথে চিকিৎসাবিজ্ঞানে নোবেল পুরস্কার লাভ করেন।
হিচিংস ১৯০৫ সালের ১৮ এপ্রিল ওয়াশিংটনে জন্মগ্রহণ করেন। তিনি ইউনিভার্সিটি অব ওয়াশিংটন থেকে রসায়নে ১৯২৭ সালে বিএস এবং ১৯২৮ সালে এমএস ডিগ্রি অর্জন করেন। তিনি ১৯৩৩ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন।
ঘাসান মাসুদ

ঘাসান মাসুদ ); হলেন একজন সিরীয় পরিচালক এবং অভিনেতা। মধ্যপ্রাচ্য ও পশ্চিমা উভয় মিডিয়াতেই তিনি আরবি ও ইংরেজি ভাষাতে বেশ কিছু উল্লেখযোগ্য চরিত্রে সফলতার সাথে অভিনয় করে খ্যাতি ও প্রশংসা লাভ করেছেন। এর মধ্যে "পাইরেটস অব দ্য ক্যারেবিয়ানঃ অ্যাট ওয়ার্ল্ডস এন্ড" চলচ্চিত্রে আম্মান্ড দ্য কোরসায়ার চরিত্রে, কিংডম অব হেভেন চলচ্চিত্রে ইসলামিক মহাবীর সালাউদ্দিন চরিত্রে এবং সর্বশেষ ওমর (টেলিভিশন ধারাবাহিক) এ ইসলামের খলিফা আবু বকর চরিত্র রূপদান করেন।
স্টিফেন মাইবার্গ

স্টিফেন জোহান্স মাইবার্গ ); (জন্ম: ২৮ ফেব্রুয়ারি ১৯৮৪) হলেন একজন দক্ষিণ আফ্রিকান বংশোদ্ভূত নেদারল্যান্ড আন্তর্জাতিক ক্রিকেটার। তিনি হলেন একজন বা-হাতি ব্যাটসম্যান এবং ডান-হাতি অফব্রেক বোলার।
মাইবার্গের ওয়ানডে ক্রিকেটে ২০১১ সালের ১২ সেপ্টেম্বর কেনিয়া জাতীয় দলের বিরুদ্ধে অভিষেক ঘটে।
২০১৪ সালের ২১ মার্চ মাইবার্গ আয়ারল্যান্ডের পল স্টার্লিং এর সঙ্গে টুয়েন্টি২০ আন্তর্জাতিক ক্রিকেটে দ্রুততম অর্ধ-শতক করার রেকর্ড গড়েন।
আয়ারল্যান্ড মহিলা ক্রিকেট দল

আইরিশ মহিলা ক্রিকেট দল আন্তর্জাতিক ক্রিকেট অঙ্গনে আয়ারল্যান্ডের প্রতিনিধিত্বকারী মহিলা ক্রিকেট দল। পুরুষ দল টেস্ট ও একদিনের আন্তর্জাতিকে মর্যাদাপ্রাপ্ত না হলেও এ মহিলা দলটির তা রয়েছে। ক্রিকেট আয়ারল্যান্ড কর্তৃক দলটি পরিচালিত হচ্ছে। আয়ারল্যান্ড দ্বীপপুঞ্জের রাজনৈতিক অবস্থার প্রেক্ষিতে প্রজাতন্ত্রী আয়ারল্যান্ড ও উত্তর আয়ারল্যান্ড - উভয় অংশের অধিবাসীরা দলে প্রতিনিধিত্ব করছেন। দলের বর্তমান অধিনায়ক হিসেবে রয়েছেন লরা ডেলানি ও কোচের দায়িত্ব পালন করছেন আরন হ্যামিল্টন। ২৮ জুন, ১৯৮৭ তারিখে উত্তর আয়ারল্যান্ডের বেলফাস্টে অস্ট্রেলিয়া মহিলা ক্রিকেট দলের বিপক্ষে সর্বপ্রথম ক্রিকেট খেলায় অংশগ্রহণ করে। ১৯৮৮ সালের বিশ্বকাপে দলটি ৪র্থ স্থান নিয়ে তাদের সেরা ফলাফল করে।
আইরিশ মহিলা দল তাদের পুরুষ দলের পূর্বেই আন্তর্জাতিক ক্রিকেট অঙ্গনে প্রবেশ করে। ১৯৮৭ সালে অস্ট্রেলিয়া দলের বিপক্ষে ৩টি ওডিআই নিয়ে গঠিত সিরিজে অংশগ্রহণ করে যা পুরুষ দলের তুলনায় ১৯ বছর পূর্বে। যদিও দলটি প্রতিটি খেলাতেই ১০০ রানের নিচে সংগ্রহ করতে পেরেছিল, তবুও পরের বছর দলটিকে অস্ট্রেলিয়ায় অনুষ্ঠিত মহিলাদের বিশ্বকাপে অংশগ্রহণের জন্য আমন্ত্রণ জানানো হয়। ঐ বিশ্বকাপে দলটি নিউজিল্যান্ড ক্রিকেট দলের বিপক্ষে হেরে চতুর্থ স্থান দখল করে। প্রতিযোগিতায় সর্বমোট ৫টি দল অংশ নিয়েছিল। পুরো প্রতিযোগিতায় নেদারল্যান্ডস দল বিরুদ্ধেসহ মোট দুইটি জয়লাভ করে তারা।
পরের বছর আয়ারল্যান্ড দল ডেনমার্কে অনুষ্ঠিত মহিলাদের ইউরোপীয় চ্যাম্পিয়নশীপে অংশগ্রহণ করে। স্বাগতিক ড্যানিশ ক্রিকেট দলকে হারিয়ে রান রেটে ৪র্থ স্থান দখল করেছিল আইরিশরা।
২০০৯ সালে নেদারল্যান্ডসকে হারিয়ে দলটি ইউরোপীয় চ্যাম্পিয়নশীপের শিরোপা জয় করে। ২০১৭ সালের ক্রিকেট বিশ্বকাপের স্বাগতিকের মর্যাদা লাভ করে।
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত আয়ারল্যান্ড মহিলা দলের সদস্যদের তালিকা নিম্নরূপ:
লরা ডেলানি (অঃ), কিম গার্থ (সহঃ অঃ), সেসেলিয়া জয়েস, ইসোবেল জয়েস, শনা কাভানা, মেগ ক্যান্ডল (উইঃ), অ্যামি কেনিলি, গাবি লুইস, রবিন লুইস, সিয়ারা মেটকাফে, লুইস ম্যাকার্থি, লুসি ও’রিলি, ক্লার শিলিংটন, মেরি ওয়ালড্রন (উইঃ), ক্যাথেরিন ডাল্টন, জেনি গ্রে।
প্রধান কোচ: আরন হ্যামিল্টন
বেন কুপার

বেঞ্জামিন নিকোলাস কুপার ); (জন্ম: ১০ ফেব্রুয়ারি ১৯৯২) হলেন একজন নেদারল্যান্ড আন্তর্জাতিক ক্রিকেটার। তিনি নেদারল্যান্ড দলের হয়ে ২০১৪ আইসিসি বিশ্ব টুয়েন্টি২০ ক্রিকেট টুর্নামেন্ট খেলছেন। তিনি ক্রিকেটার টম কুপার এর ভাই হন।
বেনের আন্তর্জাতিক ক্রিকেটে অভিষেক হয় ২৭ আগস্ট ২০১৩ সালে কানাডা জাতীয় ক্রিকেট দল এর বিরুদ্ধে। উক্ত একদিনের আন্তর্জাতিক অভিষেক ম্যাচে তিনি বোল্ড হওয়ার পূর্বে ৫৯ বলে ৭৪ রানের একটি অসাধারণ ইনিংস উপহার দেন। ইনিংটি ছিল ৮টি চার এবং ২টি ছয়ের মার।
মাইকেল সোয়ার্ট

মাইকেল রিচার্ড সোয়ার্ট ); (জন্ম: ১ অক্টোবর ১৯৮২) হলেন একজন অস্ট্রেলিয়ান বংশোদ্ভূত পেশাদারী ক্রিকেটার যিনি নেদারল্যান্ড জাতীয় ক্রিকেট দলে হয়ে একদিনের আন্তর্জাতিক (ওডিআই) এবং টুয়েন্টি২০ আন্তর্জাতিক (টি২০ আই) উভয় লেবেলে খেলে থাকেন। তিনি পূর্বে অস্ট্রেলিয়ান ঘরোয়া ম্যাচে পশ্চিম অস্ট্রেলিয়ার হয়ে খেলেছেন।
মাইকেল জন্মগ্রহণ করেন পার্থে। তিনি যথাক্রমে ব্রেট জোনস এবং শন মার্শ এর অধিনায়কত্বের অধিনে ২০০০ এবং ২০০১ সালের অনূর্ধ্ব-১৯ দলের সদস্য ছিলেন। তবে তিনি, তার গ্রেড-ক্রিকেটের জন্দাদাপে সর্বাধিক রান করা সত্ত্বেও জানুয়ারি ২০১০ সাল পর্যন্ত ওয়ারিয়র্সে তিনি আত্মপ্রকাশ করতে পারেননি। লিস্ট এ ক্রিকেটে শুণ্য রানে আউট হওয়ার পর কয়েক সপ্তাহ পরে তিনি তাসমানিয়ার বিরুদ্ধে তার আত্মপ্রকাশ শেফিল্ড শিল্ড ম্যাচে একটি হৃদয়গ্রাহী ৮৩ রান করেন। মে ২০১০ সালে তিনি ২০১০-১১ সিজনের জন্য ওয়ারিয়র্স সঙ্গে একটি চুক্তিতে ভূষিত করা হয়। তিনি ওয়াকার গ্রাউন্ডে ভিক্টোরিয়া বিরুদ্ধে অক্টোবর ২০১০ সালে তার প্রথম শতক তুলে নেন।
ইউসুফ কারযাভী

ইউসুফ আল কারাযাভী (৯ সেপ্টেম্বর ১৯২৬ — ২৬ সেপ্টেম্বর ২০২২) ছিলেন একজন মিশরীয় ইসলামি পণ্ডিত এবং ইন্টারন্যাশনাল ইউনিয়ন অফ মুসলিম স্কলারস-এর সাবেক চেয়ারম্যান। ইবনে তাইমিয়া, ইবনুল কাইয়্যিম, সৈয়দ রশিদ রিদা, হাসান আল-বান্না, আবুল হাসান আলী হাসানী নদভী, আবুল আলা মওদুদী, সাইয়্যিদ কুতুব এবং নাঈম সিদ্দিকীর মাধ্যমে প্রভাবিত হয়েছেন। আল জাজিরা টেলিভিশনে শরীয়াহ এবং জীবন নামক তার অনুষ্ঠান তাকে বিশ্বব্যাপী পরিচিত করে তোলে, যেটির আনুমানিক দর্শক ছিল ৪০-৬০ মিলিয়ন। তিনি ইসলামঅনলাইন নামক একটি ওয়েবসাইটের জন্যও পরিচিত, যা তিনি ১৯৯৭ সালে খুঁজে পেতে সহায়তা করেছিলেন এবং তিনি এটির প্রধান ধর্মীয় পণ্ডিত হিসাবে কাজ করেন।
আল কারযাভী ১২০ এরও অধিক বই লিখেছেন, "দ্য ল'ফুল অ্যান্ড প্রহিবিটেড ইন ইসলাম" এবং ইসলাম: দ্য ফিউচার সিভিলাইজেশন এর মধ্যে অন্যতম। তিনি মিশর ভিত্তিক আন্তর্জাতিক সংগঠন মুসলিম ব্রাদারহুড এর পরামর্শক ছিলেন। তাকে ব্রাদারহুডের অন্যতম শীর্ষস্থানীয় নেতা মনে করা হতো। তিনি ইসলামি পন্ডিতদের আন্তর্জাতিক সংগঠন ইত্তেহাদুল আলামীলি উলামাইল মুসলিমীন এর সভাপতি ছিলেন।
আল কারযাভী ১৯২৬ সালে নীল নদের ব-দ্বীপ সাফত তুরাব গ্রামে ধর্মপ্রাণ মুসলিম কৃষকের এক দরিদ্র পরিবারে জন্মগ্রহণ করেন, যা বর্তমানে মিশরের ঘারবিয়া গভর্নরেটের অন্তর্গত। দুই বছর বয়সে তার পিতার মৃত্যুর পর এতিম হয়ে যান। পিতার মৃত্যুর পর, তিনি তার চাচার কাছে পালিত হন ও বেড়ে উঠেন। নয় বছর বয়সে তিনি পুরো কুরআন মুখস্থ করেন।
এরপর তিনি তান্তার ইনস্টিটিউট অফ রিলিজিয়াস স্টাডিজে যোগ দেন এবং সেখানে নয় বছর অধ্যয়নের পর স্নাতক ডিগ্রি অর্জন করেন। তানতায় থাকাকালীন, কারযাভী মুসলিম ব্রাদারহুডের প্রতিষ্ঠাতা হাসান আল বান্নার সাথে প্রথম দেখা করেন, যখন আল বান্না তার স্কুলে একটি বক্তৃতা দিচ্ছিলেন।
ইখওয়ানুল মুসলিমিনের সাথে সম্পৃক্ততার কারণে তাকে বেশ কয়েকবার কারাবরণ করতে হয়। ১৯৬১ সালে তিনি কাতারে প্রথম পাড়ি জমান। ১৯৭৩ সালে কাতার বিশ্ববিদ্যালয়ে ইসলামি স্টাডিজ বিভাগ প্রতিষ্ঠা করেন এবং বিভাগীয় প্রধান হিসেবে যোগ দেন।
কারযাভী মিশরে জন্মগ্রহণ করেন, তবে তিনি কাতারে বাস করতেন। তার তিন পুত্র ও চার কন্যা রয়েছে, যাদের মধ্যে তিনজন ব্রিটিশ বিশ্ববিদ্যালয় থেকে ডক্টরেট ডিগ্রি অর্জন করেন। তার কন্যা ইলহাম ইউসুফ আল কারযাভী আন্তর্জাতিকভাবে স্বীকৃত একজন পারমাণবিক বিজ্ঞানী। তার পুত্র আব্দুল রহমান ইউসুফ আল কারযাভী মিশরের একজন কবি ও রাজনৈতিক কর্মী।
গত ২৬ সেপ্টেম্বর ২০২২ কাতারে ৯৬ বছর বয়সে ইন্তেকাল করেন।
ডান ভান বুঙ্গে

ডান লোডেউজক স্যামুয়েল ভ্যান বুঙ্গে (); (জন্ম: ১৯ অক্টোবর ১৯৮২) হলেন একজন ডাচ ক্রিকেটার। তিনি একজন ডান-হাতি ব্যাটসম্যান এবং ডান-হাতি লেগব্রেক বোলার।
ভ্যান বুঙ্গে ১৯৯৬ সালে অনূর্ধ্ব-১৫ বিশ্বকাপের সহ, বয়স ভিত্তিক নেদারল্যান্ডসের প্রতিনিধিত্ব করেন এবং ১৯৯৭ সালে ইংল্যান্ডে তাদের অনূর্ধ্ব-১৭ সফর করেন। তিনি শ্রীলঙ্কার বিরুদ্ধে ২০০২ সালে আইসিসি চ্যাম্পিয়নস ট্রফিতে নেদারল্যান্ড দলের হয়ে একদিনের আন্তর্জাতিক ক্রিকেটে আত্মপ্রকাশ করেন।
তার প্রথম বিশ্বকাপ ম্যাচ তিনি ভারতের বিরুদ্ধে মোট দলীয় রান ১৩৬ হলেও তিনি ৬২ রানের অসাধারণ একটি ইনিংস খেলেন। এবং দ্বিতীয় ইনিংসে তিনি ইংল্যান্ডের ৩ উইকেট শিকার করেন। যথাক্রমে- নিক নাইট, মাইকেল ভন ও অ্যান্ড্রু ফ্লিনটফ। তিনি জিম্বাবুয়ের এবং পাকিস্তানের বিরুদ্ধে ম্যাচে দলীয় সর্ব্বোচ্চ ইনিংস এবং পাশাপাশি ২-২৭ লাভ করেন।
জুয়ান প্রিম

ডন জুয়ান প্রিম ইয়ে প্রাঁতস, লস ক্যাস্টিলেজোসের মার্কুইস, স্পেনের গ্র্যান্ডি, রেউসের কাউন্ট, এল ব্রুচের ভিসকাউন্ট (, । রেউস, স্পেন ১২ই ডিসেম্বর, ১৮১৪ – মাদ্রিদ ৩০শে ডিসেম্বর, ১৮৭০) একজন স্প্যানিশ জেনারেল এবং রাজনীতিবিদ ছিলেন।
প্রিম লেফটেন্যান্ট কর্নেল পাবলো প্রিমের পুত্র। ১৮৩৪ সালে তিনি দ্বিতীয় ইসাবেলার স্বেচ্ছাসেবী হয়ে সৈন্যদলে যোগদান করেন এবং কার্লিস্ট যুদ্ধ-এ অংশ নেন। তিনি দ্রুত লেফটেন্যান্ট-কর্নেল পদে উত্তরিত হন এবং দুটো নাইটহুড লাভ করেন। ১৮৩৯ সালের শান্তিপ্রয়াসীর পর, একজন উন্নতিকামী হিসেবে তিনি বালডোমেরো এসপার্টেরো, ভার্জারার রাজপুত্রর একনায়কত্বের বিরোধিতা করেন এবং তাকে নির্বাসনে পাঠানো হয়। এরপর ১৮৪৩ সালে তিনি তারাগোনার ডেপুটি নিযুক্ত হন। এরপর ব্রুচে এসপার্টেরোকে পরাজিত করে তিনি মাদ্রিদে ঢোকেন এবং বোরবন-টু সিসিলের ফ্রান্সিসকো ক্রিস্টিনার সাথে মিত্রতা করেন। মারিয়া ক্রিস্টিয়ানা তাকে মেজর-জেনারেল পদে উন্নীত করেন এবং তাকে "কোন্ডে দ্য রেউস" (রেউসের কাউন্ট) ও "ভিজকন্ডে দেল ব্রুচ" (এল ব্রুচের ভিসকাউন্ট) করেন।
প্রধানমন্ত্রী জেনারেল নারভায়েজ সাংবিধানিক স্বাধীনতার অর্থ বুঝতে অসমর্থ হন এবং জেনারেল প্রিম বিরোধিতার মনোভাব দেখানোর ফলে তাকে ফিলিপাইন দ্বীপে ছয় বছরের জেলে পাঠানোর আদেশ দেয়া হয়। এই আদেশ মানা হয়নি এবং তাকে ইংল্যান্ডে ও ফ্রান্সে ১৮৪৭ সালের অ্যামনেস্টি পর্যন্ত নির্বাসন দেয়া হয়। এরপর তিনি স্পেনে ফিরে আসেন এবং প্রথম পুয়ের্টা রিকোর অধিনায়ক-জেনারেল হন এবং ক্রিমিয়া যুদ্ধকালীন সুলতানের প্রতিনিধি হিসেবে থাকেন। ১৮৫৪ সালে তিনি কোর্টিস হিসেবে নির্বাচিত হন এবং লিওপোল্ডো ও'ডোনেলকে যথাসম্ভব সহায়তা করেন যিনি তাকে ১৮৫৬ সালে লেফটেন্যান্ট-জেনারেল পদে নিযুক্ত করেন। মরক্কোর সাথে যুদ্ধে তিনি ১৮৬০ সালে নিডেক, কাবো নিগ্রো, গুয়াদ আল গেরু এবং ক্যাম্পামেন্টোর হয়ে অনেক কাজ করেন যেখানে তাকে "মার্কুইস দ্য লস ক্যাস্টিলেজোস" (লস ক্যাস্টিলেজোসের মার্কুইস) এবং "গ্র্যান্ডে দ্য এসপানা" (স্পেনের গ্র্যান্ডি) বানানো হয়।
মেক্সিকোতে প্রিম স্প্যানিশ বাহিনীর নেতৃত্ব দেন যখন এটি তৃতীয় নেপোলিয়নের আশাজনক প্রকল্পকে নাকচ করে। স্পেনে ফিরে এসে তিনি বিরোধীপক্ষের সাথে যুক্ত হন, কাতালোনিয়ার জেনারেল নারভায়েজ এবং ও'ডোনেল এর বিরুদ্ধে। তার সকল চেষ্টা ব্যর্থ হয় যদ্দিন না এপ্রিল, ১৮৬৮ সালে নারভায়েজ নিহত হন এবং ফলশ্রুতিতে রাণী ইসাবেলা আরো, আরো বেশি জেসুইটের প্রভাবে পড়ে অত্যাচারী হয়ে ওঠেন যতক্ষণ না সেরানো নির্বাসিত হন। সেপ্টেম্বর, ১৮৬৮ সালে জেনারেল সিরানো এবং জেনারেল প্রিম ফিরে আসেন এবং জুয়ান বাউটিস্টাআ টোপেটে বহর নিয়ে কাদিজের বিরুদ্ধে বিদ্রোহ করে। জুলাই, ১৮৬৯ সালে জেনারেল সিরানো শাসক নির্বাচিত হন এবং প্রিম কাউন্সিলের সভাপতি ও মার্শাল হন
৬ই নভেম্বর, ১৮৭০ সালে আওস্টার ডিউক অ্যামেদেও স্পেনের রাজা নির্বাচিত হন কিন্তু জেনারেল প্রিম ২৮শে ডিসেম্বর কোর্টিসের চেম্বার ছেড়ে যান এবং একজন অচেনা আততায়ীর হাতে গুলিবিদ্ধ হন এবং দুইদিন পরেই মৃত্যুবরণ করেন। কোর্টিস তার সন্তানদের দেশের ওয়ার্ডে নিয়ে যান। এর তিনদিনের মাথায় রাজা প্রথম অ্যামেদেও নতুন স্প্যানিশ সংবিধানের নিয়ম মানার প্রতিজ্ঞা করে মৃতদেহের অবস্থিতিকে সাক্ষী মেনে। এর কারণ প্রিম সারাটা জীবন ইউরোপীয় কোর্টের ন্যায় একজন রাজা চেয়েছিলেন যিনি গণতান্ত্রিকভাবে নির্বাচিত হতে না বলবেন না। তিনি বলতেন, "ইউরোপে একজন গনতান্ত্রিক রাজাকে খুঁজছি, যিনি স্বর্গে নাস্তিক খুঁজতে চাইছেন।" স্যাভয়ের অ্যামেদেও এই মতের সবচেয়ে উপযুক্ত ছিলেন।
উয়েফা বর্ষসেরা পুরুষ খেলোয়াড় পুরস্কার

উয়েফা বেস্ট প্লেয়ার ইন ইউরোপ খেতাবটি অ্যাসোসিয়েশন ফুটবল খেতাব যা একজন ফুটবলারকে দেওয়া হয় যিনি প্রধানত ইউরোপে একটি ফুটবল ক্লাবের হয়ে খেলেন যাকে আগের মরসুমে সেরা বলে বিবেচনা করা হয়। এই খেতাবটি ২০১১ সালে উয়েফা প্রথম চালু করেন, ইউরোপীয় বর্ষসেরা ফুটবলার (বালোঁ দ’অর) পুরস্কারকে আবার নতূন করে পুনরুজ্জীবিত করে তোলার জন্য, যেটা ফিফা বর্ষসেরা খেলোয়াড় খেতাবের সাথে মিশে গিয়ে তৈরি করে এক নতূন খেতাব যেটা হল ফিফা বালোঁ দ’অর যেটা উয়েফা ক্লাব ফুটবলার অফ দ্য ইয়ার খেতাবকে প্রতিস্থাপন করে।
প্রথম খেতাবটি পান লিওনেল মেসি ২০১১ সালে। ক্রিস্তিয়ানো রোনালদো, আন্দ্রেস ইনিয়েস্তা ও লিওনেল মেসি ২০১২ তে এই খেতাবের জন্য মনোনিত হয়েছিলেন, যেই খেতাব জিতেছিলেন আন্দ্রেস ইনিয়েস্তা। কিন্তু ২০১৩ তে ফ্রাঙ্ক রিবেরি তার প্রতিদ্বন্দী ক্রিস্তিয়ানো রোনালদো ও লিওনেল মেসি, যারা শেষ তিনবারের তিনবারই ফাইনালে পৌঁছেছিলেন এদেরকে হারিয়ে জিতেছিলেন।
২০১৩ সালে উয়েফা ঘোষণা করে উয়েফা বেস্ট ওম্যান প্লেয়ার ইন ইউরোপ খেতাবটি চালু করেন যেটা প্রধানত মহিলা ফুটবল অ্যাসোসিয়েশনের জন্য নির্দিষ্ট হয়েছে।
উয়েফার মতে "এই পুরস্কার একজন খেলোয়াড়কে চেনায় যে তাঁর জাতীয়তা নির্বিশেষে একটি ক্লাবের হয়ে খেলে এবং যা পূর্ব মরসুমে উয়েফা সদস্য এসোসিয়েশনের সীমানার অন্তর্ভুক্ত।" খেলোয়াড়দের নির্বাচন করা হয় পূর্ব মরসুমে তার দেশীয় এবং আন্তর্জাতিক পারফরম্যান্সের ওপর ভিত্তি করে। শুধু তাই নয়, এটা ছাড়াও ক্লাবের পারফরম্যান্সের ওপর ভিত্তি করে এই খেতাবের জন্য খেলোয়াড়কে নির্বাচন করা হয়।
ফিফা বালোঁ দ’অর এর মতন এই খেতাবটিও সাংবাদিকদের দ্বারা নির্বাচিত হয়।
ভোটিং এর প্রথম রাউন্ডে ৫৩ জন স্পোর্টস সাংবাদিক, উয়েফার তরফ থেকে যারা প্রতিনিধিত্ব পালন করেন তাদেরকে তিন জন শ্রেষ্ঠ খেলোয়াড়ের একটা তালিকা দেওয়া হয় যেখানে র‍্যাঙ্ক থাকে ১ থেকে ৩ পর্যন্ত। প্রথম খেলোয়াড় পায় ৫ পয়েন্ট, দ্বিতীয় খেলোয়াড় পায় ৩ পয়েন্ট এবং তৃতীয় খেলোয়াড় পায় ১ পয়েন্ট। এখান থেকেই তিনজন খেলোয়াড় যাঁদের সবথেকে বেশি পয়েন্ট আছে তাদেরকে বাছাই করা হয়। চূড়ান্ত ভোটও হয় প্রখ্যাত সাংবাদিকদের দ্বারা ইলেক্ট্রনিক্স যন্ত্রের মাধ্যমে। প্রত্যেক জাতীয় উয়েফা এ্যাসোসিয়েশন থেকে প্রখ্যাত কিছু সাংবাদিকদের দাঁড় করান হয় ভোটিং এর জন্য।
      জয়ী       নির্বাচিত
পিস টিভি উর্দু

পিস টিভি উর্দু (); হল উর্দু ভাষার টেলিভিশন চ্যানেল। এটি ইংরেজি চ্যানেল পিস টিভি এর একটি সহোদর চ্যানেল যেটি বিশ্বব্যাপী প্রচারিত হয় সংযুক্ত আরব আমিরাত এর দুবাই থেকে ২৪/৭। পিস টিভি উর্দুর সকল অনুষ্ঠানমালা উর্দুতে সম্পূর্ণ বিনামূল্য প্রচারিত হয়। পিস টিভি উর্দুর চ্যানেলটির প্রতিষ্ঠাতা এবং সভাপতি হলেন বিশ্ববরেণ্য বক্তা জাকির নায়েক; তিনি ভারতের মুম্বাই থেকে ইসলামিক প্রচারক হিসেবে ভূমিকা পালন করছেন।
এসকল অনুষ্ঠানের পাশাপাশি নিযমিতভাবে আরও অনেক অনুষ্ঠানমালা সাম্প্রতিক সময়ে পিস টিভি উর্দূতে সম্প্রচারিত হচ্ছে।
লোলা আংগ্লাডা

লোলা আংগ্লাডা আই সারিয়েরা (; ১৮৯৩ বার্সেলোনা - ১৯৮৪ তিয়ানা, বার্সেলোনার প্রদেশ) একজন স্প্যানিশ লেখক এবং অঙ্কনশিল্পী ছিলেন।
তিয়ানায় শক্তিশালি শিকড়াবদ্ধ হয়ে বার্সেলোনা পরিবারে জন্মগ্রহণ করেছেন আংগ্লাডা। তিনি লা লোৎজা দ্য বার্সেলোনায় পড়াশোনা করেন জোয়ান লাভেরিয়াস ও এন্টনি উটরিল্লোর সাথে যারা তাকে সালা পারেস এবং সাপ্তাহিক ম্যাগাজন "কু-কাট!"-এ প্রথম আঁকা প্রকাশ করতে সহায়তা করেন। এরপর একাডেমিতে (ফ্রান্সিস দ'এ. গালি) প্রবেশ করেন। সেখানে জোয়ান মিরো ও ক্রিস্টোফোল রিকার্ড-এর সাথে দেখা হয় এবং ব্যক্তিগতভাবে এবং ঘনিষ্ঠভাবে বন্ধুত্ব হয়।
বিশ্বযুদ্ধর শেষে আংগ্লাডা স্কলারশিপে ("ধন্যবাদ প্যারিস সরকার")-এর আওতায় প্যারিসে। ভ্রমণ করেন। বেশকিছু প্রকাশনা প্রতিষ্ঠানের সাথে কথা বলে তিনি ফ্রান্সিস মেসিয়া বা জোসেপ ক্লারার প্রতিষ্ঠানে যুক্ত হন। কাতালীয় ঘটনা এবং গণতান্ত্রিক মূল্যবোধের বশবর্তী হয়ে তিনি অ্যামনেস্টি নামক একটি প্রতিষ্ঠান খোলেন, রাজা স্পেনের ত্রয়োদশ আলফোনসোর বিরুদ্ধে "গারাফ প্লট"- অংশগ্রহণকারীদের জন্য ক্ষমা অনুরোধের আয়োজন করে।
স্প্যানিশ বেসামরিক যুদ্ধকালীন তিনি ইউজিটিতে যোগদান করেন এবং পুলিশ স্টেশন সম্পর্কিত ভুল তথ্য প্রচারে সহায়তা করেন, এরপর যা স্প্যানিশ বেসামরিক যুদ্ধ (১৯৩৭) হিসেবে প্রকাশিত হয় এবং সম্ভবত এটি সবচেয়ে উল্লেখজনক এবং স্বীকৃত "টেলঃ দ্য মান্থ অফ পেটিট টটস্‌"। যুদ্ধশেষে তিনি তিয়ানায়, বার্সেলোনার নিকটবর্তী মারেসমের একটি শহরে একটি পারিবারিক রিসোর্টে স্থায়ীভাবে বসবাস শুরু করেন। এখানেই তিনি ১২ই সেপ্টেম্বর, ১৯৮৪ সালে শেষনিঃশ্বাস ত্যাগ করেন।
দুর্দান্ত আঁকার কৌশল, আকর্ষণীয় সংবেদনশীলতা এবং একজন শক্তিশালী কাতালানিস্ট হিসেবে লোলা আংগ্লাডাকে বিংশ শতকের ক্লাসিকাল কাতালান অঙ্কনশিল্পীদের মধ্যে অন্যতম শ্রেষ্ঠ স্থানের অধিকারী করে দিয়েছে। যুদ্ধপূর্ব সময়ে তিনিই শ্রেষ্ঠ লেখক ছিলেন।
তিনি শিশুদের বিভিন্নম্যাগাজিন যেমনঃ "এন জোর্ডি", "এন পাতুফেত", "লা নুরি" (আংগ্লাডা নিজেই প্রতিষ্ঠা করেন) এবং "লা মাইনাদা"। তিনি যেসব চরিত্র নির্মাণ করেন তার মধ্যে "এল মেস পেতিত দ্য তোতস" ("সকলের মধ্যে ছোট") হল ঐসময়ের কাতালান জাতীয় পরিচয়ের একটি নিদর্শন।
১৯৭৫ সালে তাকে ডিপুটাসিও দ্য বার্সেলোনা সাংস্কৃতিক প্রতিভা পুরস্কার দেয়া হয়। ১৯৮০ সালে আলংকারিক কলার প্রচারের জন্য এবং ১৯৮১ সালে "ক্রিউ দ্য সান্ত জোর্দি" (জেনেরালিটাট দ্য কাতালুনিয়া কর্তৃক দেয়া হয়) লাভ করেন। তিনি তার পুতুলের সংগ্রহ ডিপুটাসিও দ্য বার্সেলোনাকে দান করেন যেগুলো তারা সিটজেসের রোমান্টিক জাদুঘরে দান করেন,
তিয়ানায় তিনি একটি কণ্যা দত্তক নেন এবং তার নামানুসারে তার গ্রামে একটি প্রাইভেট প্রাথমিক বিদ্যালয় স্থাপিত হত। বাদালোনায় আরো নানা শিক্ষামূলক প্রতিষ্ঠান (যেমনঃ "এল'হসপিতালেট দ্য লোব্রেগাট", "মার্টোরেল", "এসপ্লাগস দ্য লোব্রেগেট", "ভিলাফ্রান্সা দেল পেনেদেস" ও "লোরেট দ্য মার") আছে যা লোলা আংগ্লাডার নামাংকৃত।
১৯৮৪ থেকে ২০০৩ সালের মধ্যে তিনি ছোটগল্পর লেখক ছেলে-মেয়েদের জন্য পুরস্কার (দ্য প্রাইজ লোলা আংগ্লাডা অফ ব্রিগ স্টোরিস ফর বয়েজ এন্ড গার্লস)-এর সূত্রপাত করেন। কাইজা দ্য তেরেসা এবং তেরেসার শহরের কাউন্সিল এই পুরস্কারের আহবান করেন।
তার ব্যক্তিগত সংগ্রহ বার্সেলোনার ছবি জাদুঘর-এ সংগৃহীত আছে।
আবদুল হক (প্রাবন্ধিক)

আবদুল হক (১৯১৮-১৯৯৭) বাংলাদেশের প্রাবন্ধিক, সাংবাদিক এবং লেখক ছিলেন। তিনি বাংলা একাডেমির উপ-পরিচালক হিসেবে দায়িত্ব পালন করেছিলেন। ১৯৭৪ সালে তিনি বাংলা একাডেমী পুরস্কার লাভ করেছিলেন। এছাড়া তিনি দাউদ পুরস্কার হিলালী স্মৃতি স্বর্ণপদক লাভ করেছিলেন।
আবদুল হক ১৯১৮ চাঁপাইনবাবগঞ্জ জেলার উদয়নগর গ্রামে জন্মগ্রহণ করেন। ১৯৪৪ সালে তিনি রাজশাহী কলেজ থেকে ইংরেজিতে বিএ এবং ১৯৪৬ সালে কলকাতা বিশ্ববিদ্যালয় থেকে এমএ নিয়ে স্নাতক ডিগ্রি অর্জন করেন। 
হক ১৯৩৬ সালে কানসাট হাই ইংলিশ স্কুল থেকে প্রথম বিভাগে ম্যাট্রিকুলেশন এবং ১৯৩৯-এ করটিয়ার সাদত কলেজ থেকে প্রথম বিভাগে আই.এ. পাস করেন। রাজশাহী সরকারি কলেজ থেকে ১৯৪৪ সালে ইংরেজিতে স্নাতক এবং ১৯৪৬ সালে কলকাতা বিশ্ববিদ্যালয় থেকে এম এ পাস করেন।
আবদুল হক ১৯৪৫ সালে ডেইলি আজাদ এর উপ-সম্পাদক হিসাবে যোগদান করেন। পরে তিনি সাওগাত- এ কাজ করেছিলেন। তিনি ১৯৪৭ সালে ঢাকার আঞ্চলিক তথ্য অফিসে কর্মী লেখক হিসাবে যোগ দিয়েছিলেন। পরে ভারত বিভাগের পরে তিনি বাংলা উন্নয়ন বোর্ডে সহকারী প্রকাশনা অফিসার হিসাবে কাজ করেছিলেন। পরে তাকে পদোন্নতি অফিসার পদে পদোন্নতি দেওয়া হয়। তাঁকে বুদ্ধির মুক্তি আন্দোলনের অন্যতম উত্তরসাধক হিসেবে বিবেচনা করা হয়। 
১৯৬৪ সালে তিনি দাউদ পুরস্কারে ভূষিত হন। পেশাগত জীবনে তিনি ১৯৬৫ থেকে ১৯৮১ সাল পর্যন্ত বাংলা উন্নয়ন বোর্ড ও বাংলা একাডেমীতে দায়িত্বরত ছিলেন। তিনি ১৯৭৪ সালে বাংলা একাডেমি পুরস্কার লাভ করেন।
১৯৭৪ সালে তিনি বাংলা একাডেমি সাহিত্য পুরস্কারে ভূষিত হন । তিনি বেশ কয়েকটি নাটক রচনা করেছিলেন। তার প্রবন্ধগুলি জার্নালে প্রকাশিত হত এবং বইগুলিতে প্রকাশিত হত। ১৯৮১ সালে তিনি বাংলা একাডেমি থেকে পরিচালক হিসাবে অবসর গ্রহণ করেন। ১৯৮৮ সালে তিনি আবুল হাসনাত সাহিত্য পুরস্কার এবং ১৯৯০ সালে হিলালী স্মৃতি স্বর্ণপদক লাভ করেন। 
হক ১৯৯৭ সালে মারা যান। 
তার উল্লেখযোগ্য প্রবন্ধগ্রন্থসমূহ হচ্ছে
</div>
গল্পগ্রন্থসমূহ হচ্ছে
নাটকগ্রন্থসমূহ হচ্ছে
</div>
অনুবাদগ্রন্থসমূহ হচ্ছে
</div>
আতাউল্লাহ শাহ বুখারী

সৈয়দ আতাউল্লাহ শাহ বুখারী (জন্ম: সেপ্টেম্বর ২৩, ১৮৯২ - মৃুত্যু: আগস্ট ২১, ১৯৬১) ছিলেন একজন মুসলিম হানাফী দেওবন্দী পণ্ডিত, ভারতীয় উপমহাদেশ থেকে ধর্মীয় ও সিনিয়র রাজনৈতিক নেতা। তিনি মজলিস-ই-আহরার-ই ইসলাম এর প্রতিষ্ঠাতা সদস্যদের একজন। তার জীবনীতে "আগা সরিশ কাশ্মীরে", বুখারীর সর্বশ্রেষ্ঠ অবদান ছিল ভারতীয় মুসলমানদের মধ্যে শক্তিশালী ব্রিটিশ-বিরোধী অনুভূতির অঙ্কুরোদগম সৃষ্টি করা।
১৮৯২ সালে পাটনা, ব্রিটিশ ভারত, জন্মগ্রহণ করেন। তিনি গুজরাটে তার প্রথম ধর্মীয় শিক্ষা লাভ করেন এবং ১০ বছর বয়সে তার পিতা হাফিজ সৈয়দ জিয়াউদ্দিন কাছ থেকে আন্তরিকভাবে কুরআন শিক্ষা লাভ করেন। ২২ বছর বয়সে তিনি ১৯১৪ সালে অমৃতসর চলে আসেন।
তিনি ১৯১৬ সালে তার ধর্মীয় ও রাজনৈতিক কর্মজীবন শুরু করেন। তার বক্তৃতা, বিনোদন, স্বচ্ছ এবং আরবি, ফার্সি, উর্দু, পাঞ্জাবি এবং মুলতানী থেকে গল্প পূর্ণ ছিল।
তিনি তার বাগ্মিতার জন্য পরিচিত হয়ে ওঠেন। তিনি একজন কবি এবং তার কবিতা সবচেয়ে বেশি ছিল ফার্সি ভাষায়। তার কাব্যিক আয়াত "সয়াতি-উল-ইলহাম" নামের অধীনে ১৯৫৬ সালে তার জ্যেষ্ঠ পুত্র সৈয়দ আবুজার বুখারী কর্তৃক কম্পাইল করা হয়।
বুখারী আগস্ট ২১, ১৯৬১ সালে মৃত্যুবরণ করেন। ২০০,০০০ উপরে (দুই লক্ষ মানুষ) এর ভিড় মুলতানে তার "নামাজে-ই-জানাযার"' (শেষকৃত্যের প্রার্থনা) উপস্থিত ছিলেন।
আম্মার ইবনে ইয়াসির

আম্মার ইবনে ইয়াসির () ছিলেন নবী মুহাম্মদ এর নবুয়াতের প্রাথমিক দিকে ইসলাম ধর্ম গ্রহণকারী একজন তরুণ সাহাবী। নবী মুহাম্মদ এর নবুয়াতকালে শহীদ হওয়া ইসলামের প্রথম নারী সুমাইয়া এর পুত্র ছিলেন তিনি। ঐতিহাসিকভাবে, তিনি ছিলেন মসজিদ নির্মাণকারী প্রথম মুসলিম।
টনিক উইলিয়ামস-ডার্লিং

টনিক উইলিয়ামস-ডার্লিং (জন্ম ১৭ই জানুয়ারি, ১৯৭৬, নাসাউ, বাহামা) বাহামার একজন নারী দৌড়বাজ। তিনি ২০০৪ গ্রীষ্মকালীন অলিম্পিকে এথলেটিক্স-এর ৪০০ মি. দৌড়ে স্বর্ণপদক লাভ করেন।
তিনি ১৯৯৯ সালে যুক্তরাষ্ট্র-এর ইউনিভার্সিটি অফ সাউথ ক্যারোলাইনার মুর বিজনেস স্কুল থেকে ব্যাচেলর ডিগ্রি লাভ করেন।
উতবাহ ইবনে রাবি'আহ

উতবাহ ইবন রাবি'আহ () (আ.৫৬৩-৬২৪), যিনি আবুল ওয়ালিদ ( নামেও পরিচিত ছিলেন) ছিলেন কুরাইশ বংশের বনু তামিম গোত্রের একজন অন্যতম মুশরিক নেতা এবং মুসলিমদের প্রতিপক্ষ। তিনি হিন্দ বিনতে উতবাহ,ওয়ালিদ ইবনে উতবাহ এবং আবু হুযাইফা ইবন উতবার পিতা ছিলেন। তিনি তার কন্যাকে কুরাইশের আরেক নেতা আবু সুফিয়ান ইবন হারবের সাথে বিয়ে দিয়েছিলেন।
উতবাহ ইবন রাবি'আহ বদরের যুদ্ধে হামযা কর্তৃক সম্মুখ সমরে পরাস্ত ও নিহত হন।
আবু সুফিয়ান ইবনে হার্ব

আবু সুফিয়ান ইবনে হারব রাঃ ছিলেন মক্কার কুরাইশ বংশের বনু আবদে শামস গোত্রের প্রধান নেতা। তিনি ইসলাম ধর্ম গ্রহণের পূর্বে মুহাম্মদ এর ঘোর বিরোধী ছিলেন। উতবাহ ইবন রাবি'আহ এর কন্যা হিন্দ বিনতে উতবা ছিলেন তার স্ত্রী। তিনি মুসলমানদের বিরুদ্ধে বেশ কিছু যুদ্ধে নেতৃত্ব দেন। মক্কা বিজয়ের পর মুহাম্মাদ (সা:) এর নিকট তিনি এবং তার স্ত্রী হিন্দ বিনতে উতবা ইসলাম ধর্ম গ্রহণ করে।
মক্কা বিজয়ের পর, আবু সুফিয়ান পরবর্তী যুদ্ধসমূহে মুহাম্মদ এর সৈনিক হিসেবে যুদ্ধ করেন। তায়িফ অবরোধের সময় তিনি তার একটি চোখ হারান।
যখন ৬৩২ সালে মুহাম্মদ মারা যান, তখন আবু সুফিয়ান নারজান এর দায়িত্বপ্রাপ্ত ছিলেন। এছাড়াও আবু সুফিয়ান ৬৩৬ সালের ইয়ারমুক যুদ্ধে লড়াই করতে গিয়ে তিনি তার দ্বিতীয় চক্ষু হারান। তিনি মুসলিম সেনাবাহিনীর নাকিব (স্টাফ প্রধান) হিসেবে যুদ্ধে অত্যন্ত গুরুত্বপূর্ণ ভূমিকা পালন করেন। তিনি তার নিজের ছেলে মুয়াবিয়া ইবনে আবি সুফিয়ানের নির্দেশনায় যুদ্ধ করেন।
আবু সুফিয়ান ৬৫০ সালে মদিনায় মৃত্যুবরণ করেন। তার জ্ঞাতিভাই উসমান ইবনে আফফান, যিনি ৬৪৪ খ্রিষ্টাব্দে তৃতীয় খলিফা পদে অভিষিক্ত হন, তিনিই আবু সুফিয়ানের জানাজা পড়ান।
ফেডেরিকা মন্টসেনি

ফেডেরিকা মন্টসেনি আই মানে (; ১২ই ফেব্রুয়ারি, ১৯০৫ - ১৪ই জানুয়ারি, ১৯৯৪) স্প্যানিশ বিদ্রোহকালীন একজন স্প্যানিশ নৈরাজুবাদী, বুদ্ধিজীবী ও স্বাস্থ্যমন্ত্রী ছিলেন। তিনি একজন কবি, উপন্যাসলেখক, রচনাবিদ এবং শিশুসাহিত্যিক হিসেবে সুপরিচিত। এছাড়া তিনি নারী আন্দোলন শুরু করেন।
মন্টসেনি ১২ই ফেব্রুয়ারি, ১৯০৫ সালে মাদ্রিদে জন্মগ্রহণ করেন। তার পিতামাতা একটি নৈরাজ্যবাদ সংবাদপত্র "লা রেভিস্তা ব্লাঙ্কা" (১৮৯৮-১৯০৫) এর সাথে যুক্ত ছিলেন। ফেডেরিকা মন্টসেনি ছিলেন, তার নিজের ভাষায়ই "পুরানো নৈরাজ্যবাদী পরিবারের কন্যা"। তার পিতা জোয়ান মন্টসেনি (ফেডেরিকো উরালস) একজন স্বৈরাচার-বিরোধী লেখক, প্রোপাগান্ডাকারী ছিলেন এবং মাতা, সোলেদাদ গুস্তাভো একজন নৈরাজ্যবাদ ছিলেন। ১৯১২ সালে তার পরিবার কাতালোনিয়ায় ফিরে আসে এবং একত্রে তারা একটি প্রকাশনা সংস্থা খোলেন যা স্বাধীনতাবিষয়ক সাহিত্য রচনা করবে। মন্টসেনি নৈরাজ্যবাদী শ্রমিক সংঘ সিএনটি (কনফেডারেশন ন্যাশনাল দেল ট্রাবাজো) তে যোগদান করেন এবং নৈরাজ্যবাদ সংবাদপত্র যেমন "সোলিদারিদা ওবরেরা", "টিয়েরা ইয়ে লিবারতাদ" ও "নুয়েভা সেন্ডা"য় লেখালেখি করেন। ১৯২৭ সালে তিনি ফেডেরাসিয়ান এনারকুয়েস্তা ইবেরিকা (এফএআই)-এর সাথে যুক্ত হন।
স্প্যানিশ বেসামরিক যুদ্ধকালীন সময়ে মন্টসেনি প্রজাতন্ত্রী সরকারকে সমর্থন করেন। তিনি প্রজাতন্ত্রীদের কর্তৃক অনুষ্ঠিত টেরিটরি "আগে সৎ মানুষের মধ্যে ধারণাতীত রক্ত জন্য একটি রিরংসা" ("a lust for blood inconceivable in honest man before") নামক সহিংসতা প্রত্যাখ্যান করেন। নভেম্বর, ১৯৩৬ সালে ফ্রান্সিসকো লার্গো কাবালেরো মন্টসেনিকে স্বাস্থ্যমন্ত্রী হিসেবে নিযুক্ত করেন। এরফলে তিনি স্পেনের ইতিহাসে সর্বপ্রথম মহিলা কেবিনেট মন্ত্রী হন। 
তিনি দক্ষিণ ইউরোপের প্রথম মহিলা মন্ত্রী (পূর্বে ফিনল্যান্ডের নিনা বাং ও মিনা সিলাংপা শিক্ষামন্ত্রী ছিলেন) ছিলেন। মন্ত্রী হয়ে তিনি জনস্বাস্থ্যকে দরিদ্র এবং শ্রমজীবিদের জন্য উপযোগী করে তোলেন। শেষে তিনি বিকেন্দ্রীকরণকে সমর্থন করেন, সম্পূর্ণ দায়িত্বপূর্ণ এবং প্রতিরোধী স্বাস্থ্য-কর্মসূচী চালু করেন যেন পুরো শ্রমজীবি সংস্থাকে যুদ্ধের জন্য সচল থাকে। তিনি নৈরাজ্যবাদী নারীবাদি আন্দোলন থেকে উদ্বুদ্ধ হন যেখানে ১৯২০ সাল থেকে প্রজনন অধিকার-এর দিকে মনোযোগ দেয়া হয় এবং ১৯৩৬ সালে মন্ত্রী ড. ফেলিক্স মার্টি ইবানেজ, জেনারালিতাত দ্য কাতালুনিয়ার স্বাস্থ্য ও সামাজিক কল্যাণ বিভাগের পরিচালক "ইউজেনিক রিফর্ম অফ এবরশন" নামক একটি আইন পাস করেন। এর ফলে গর্ভপাত কাতালোনিয়ায় বৈধ হয়ে ওঠে।
তার পারিবারিক স্বাধীনতার ঐতিহ্যের ফলে তার পপুলার ফ্রন্ট সরকারে যুক্ত হবার সিদ্ধান্ত কঠিন ছিল। যদিও সরকারে যুক্ত হবাটা নৈরাজ্যতান্ত্রিক শ্রমিক আন্দোলন সিনটি কর্তৃক অনুপ্রাণিত হয়, তথাপি একটি একত্রিত কর্মসূচী উপস্থানের জন্য সরকারের সঙ্গে সহযোগিতার বিষয়টি্র বিরোধিতা ফ্যাসিবাদীরা করেন। ফ্রান্সিসকো ফ্রাঙ্কোর বিদ্রোহী সৈন্যরা হুমকি দেয় এবং যুদ্ধ শেষেও দীর্ঘদিন বিষয়টি প্রশ্নের সম্মুখীন হয়ে থাকে। তবে উল্লেখযোগ্য যে তিনি এমা গোল্ডম্যান সাথে তর্কশাস্ত্রে জড়িত হন, এবং ১৯৩৭ এর ক্যামিলো বার্নারি খোলা চিঠিতে যে কঠোর সমালোচনা করেন, তার প্রাপকও ছিলেন তিনিই। অনেক নৈরাজ্যবাদীরা জন্য, সহযোগিতার বিষয় উভয়দের জন্যই মার্কসবাদী ও সরকারের কাছেই এখনও একটি কলহপ্রিয় বিষয়।
তিনি ১৯৩৯ সালে ফ্রান্সে ফিরে আসেন। এখানে তিনি অনেক বই লেখেন, তন্মধ্যে সামাণ্য সংখ্যকের বিষয়ই ছিল রাজনীতি।
হোরাস

হোরাস প্রাচীন মিশরীয় ধর্মের অন্যতম প্রাচীনতম ও সর্বাধিক গুরুত্বপূর্ণ দেবতা। ইনি মিশরের প্রাগৈতিহাসিক যুগ থেকে গ্রীকো রোমান অধিগ্রহণ পর্যন্ত দীর্ঘ সময় পূজিত হয়েছেন। বিভিন্ন ঐতিহাসিক নথিতে হোরাসের বিভিন্ন রূপের কথা পাওয়া যায়,এবং প্রতিটি রূপকে মিশর বিশেষজ্ঞেরা ভিন্ন ভিন্ন দেবতা হিসেবে বর্ণনা করে থাকেন। বিভিন্ন সময়ে হোরাসের উপর বিভিন্ন বৈশিষ্ট্য আরোপিত হয়েছে, যে'গুলোকে পরস্পরবিরোধী না বলে পরস্পরের পরিপূরক বলাই যুক্তিযুক্ত। তাকে সাধারণত একটি বাজপাখি অথবা বাজপাখির মাথাবিশিষ্ট পুরুষ হিসেবে কল্পনা করা হত।
জোসেপ মারিয়া ভেন্টুরা ই কাসাস

জোসেপ মারিয়া ভেন্টুরা ই কাসাস (আলকালা লাঁ রিয়াল, ১৮১৭ - ফিগারস, ১৮৭৫), জনপ্রিয়ভাবে পরিচিত পেপ ভেন্টুরা নাম; একজন স্প্যানিশ সুরকার এবং সংগীতশিল্পী যিনি দীর্ঘ সারডানাকে আরো দৃঢ় করেন এবং যন্ত্রপাতি আরোপ করে কবলাকে পুনর্গঠন করে বর্তমান রুপ দান করেন।
ভেন্টুরার পরিবার কাতালান অঞ্চলে এমপোরডা হতে আসেন। তিনি অ্যান্ডালুসিয়ায় জন্মগ্রহণ করেন, যেখানে তার পিতা (রোসেসের স্থানীয় ব্যক্তি) সামরিক বাহিনীর সাথে যুক্ত ছিলেন। দুই বছর বাদে তার পরিবার এমপোরডায় চলে যান। বালক ভেন্টুরা সেখানে অনাথ হন এবং তার পৈতৃক পিতামহের সাথে বসবাস শুরু করেন। তিনি দর্জির দোকান থেকে তাদের কাজ এবং তার ভবিষ্যৎ শ্বশুর, জোয়ান লান্ড্রিচ, কবলার পরিচালকের কাছ থেকে সোলফেজর ধারণা লাভ করেন। ১৮৪৮ সালের দিকে ভেন্টুরা লান্ড্রিচের সম্পত্তি লাভ করেন।
ভেন্টুরা সারডানাকে খুবই সীমিত একটি অংশ বলে মনে করেন কারণ এখানে সর্বদাই ৯৮টি পদ্ধতি চালু এবং বড়জোর দুই মিনিট দৈর্ঘ্যের একেকটি ধারা। তাই তিনি সারডানার নতুন ধারা তৈরি করেন যেখানে অসংখ্য ধারা থাকবে (দীর্ঘ সারডানা)। এভাবে তিনি সনাতন ঐতিহ্যবাহী ছোট সারডানার বিরোধিতা করেন।
তিনি কবলার গঠনে ব্যাপক রদ-বদল করেন যাকে তিনি খুব সীমিত বলে ধরে নেন এবং প্রাচীন "কবলা দ্য ট্রেস কোয়ার্টানস" (ব্যাগপাইপস), শ্যাম, ফ্লাবিওল ও তাম্বরি) কে নতুন এক গঠনে নিয়ে যান যা পাঁচ-সাত সংগীতশিল্পীর মিশ্রণে তৈরি কিন্তু কার্যক্রমিকভাবে পিতলের যন্ত্রের মাধ্যমে বাজানো হয়। তিনি কাঠবায়ু যন্ত্র তৈরি করেন এবং পিতলের যন্ত্রকে দুই সারিতে রেখে ডাবল বাস্‌ তৈরি করেন। অন্যান্য "কবলস" শুধু এই ছোট পরিবর্তন গ্রহণ করেছে, যা এই মডেল কর্তৃক গৃহীত।
১৮৭৫ সালে ভেন্টুরা সংগীত জগতে তার অমর অবদানের চিহ্ন রেখে ফিগারসে মৃত্যুবরণ করেন।
তার করা সুর, যা পুজো, নিকোলাউ এবং লুইস আলবার্টের মত গুরুরা আয়োজন করেছিল, পেপ ভেন্টুরাকে অমর করে রেখেছে। তিনি ৩১২ ধরনে দীর্ঘ সারডানা তৈরি করেন। এগুলোর মধ্যে কিছুর শিরোনাম নেই, অনেকগুলো ছোট সারাডানা এবং কিছু ঐকতানিক। তার হস্তাক্ষরসম্বলিত ৫৫০টি ওপাস 'ওরফেও কাতালা' আর্কাইভে সঞ্চিত আছে।
ওয়েসলি বারাসি

ওয়েসলি বারাসি (); জন্ম: ৩ মে ১৯৮৪) হলেন একজন দক্ষিণ আফ্রিকান বংশোদ্ভূত প্রথম শ্রেণী এবং নেদারল্যান্ড আন্তর্জাতিক ক্রিকেটার। তিনি ব্যাট করে থাকেন ডানহাতে এবং বল করে থাকেন ডানহাতি অফব্রেক।
এয়েসলির ১ জুলাই ২০১০ সালে আন্তর্জাতিক ক্রিকেটে অভিষেক হয়। তিনি ভারতের বিপক্ষে ২০১১ সালের বিশ্বকাপে ক্রিকেটার যুবরাজ সিংয়ের ১০০তম উইকেট শিকারী হন।
অতসে বর্মন

অতসে বর্মন (); (জন্ম: মার্চ ২১, ১৯৮২) হলেন একজন ডাচ একদিনের আন্তর্জাতিক ক্রিকেটার। তিনি হলেন একজন উইকেটরক্ষক-ব্যাটসম্যান কিন্তু যখন তিনি ২০০৭ সালে নেদারল্যান্ড দলের হয়ে যখন তিনি অভিষেক ঘটান তখন শুধুমাত্র একজন বিশেষ ব্যাটসসম্যান হিসেবে পরিচিত ছিলেন। জেরন স্মিথের অবসর গ্রহণের পরে তিনি উইকেরক্ষকে মনোনিবেশ করেন। বর্মন একবার ভারতের এ দলের বিরুদ্ধে ৫৩ রান করেন। তিনি বুরবার্গ ক্রিকেট ক্লাবের হয়ে খেলছেন।
"২০১০ সালের ৩০ জুলাই অনুযায়ী"
মাইকেল রিপন

মাইকেল জেমস রিপন (); (জন্ম: ১৪ সেপ্টেম্বর ১৯৯১) হলেন একজন দক্ষিণ আফ্রিকান বংশোদ্ভূত ডাচ ক্রিকেটার। রিপন একজন ডানহাতি ব্যাটসম্যান যিনি বল করেন বাহাতি অর্থডক্স। তিনি কেপ টাউনে জন্মগ্রহণ করেছিলেন।
"রন্দেবস বালক উচ্চ" বিদ্যালয় শিক্ষালাভ করেন। রিপন ২০১০-১১ স্ট্যান্ডার্ড ব্যাংক নাইটদের বিরুদ্ধে কেপ ​কোবরাসের হয়ে তার টোয়েন্টি২০ আত্মপ্রকাশ হয়। তিনি তার ওয়ারিয়র্স বিরুদ্ধে প্রতিযোগিতার ফাইনালে আসার সঙ্গে প্রতিযোগিতায় কোবরার হয়ে পাঁচটি খেলায় অংশ নেন। প্রতিযোগিতায় তার ছয় নম্বর খেলায় রিপন ২৮ রানে ২ উইকেট সেরা বোলিংয়ে, ৩১.৭৫ গড়ে ৪ উইকেট লাভ করেন। এটা ছিল বোলান্ডের বিরুদ্ধে একটি "লিস্ট এ" ম্যাচে পশ্চিম প্রদেশ হয়ে তার আত্মপ্রকাশ ম্যাচের মরসুম।
রিপন ২০১২ মৌসুম থেকে ২০১৩ মৌসুমের শেষ পর্যন্ত সেখানে খেলার জন্য ইংরেজি কাউন্টি ক্লাব সাসেক্স একটি চুক্তি স্বাক্ষর করেন।
লোগান ফন বীক

লোগান ফেরুস ফন বীক (); (জন্ম: ৭ সেপ্টেম্বর ১৯৯০) হলেন একজন ডাচ ক্রিকেটার। তিনি ২০১৪ সালে ২০১৪ আইসিসি বিশ্ব টুয়েন্টি২০ টুর্নামেন্ট নেদারল্যান্ডস জাতীয় ক্রিকেট দলের পক্ষে খেলেছেন। তিনি ২০১০ সালের অনূর্ধ্ব-১৯ বিশ্বকাপের জন্য নিউজিল্যান্ড স্কোয়াডে ছিলেন। লোগান, সাবেক টেষ্ট ক্রিকেটার স্যামি গুলেন এর নাতি যিনি কিনা ওয়েস্টইন্ডিজ ও নিউজিল্যান্ড এর হয়ে খেলেছেন। লোগান তার প্রথম শ্রেনীর ক্রিকেট ক্যারিয়ারে ২০১৫ সালের ২৪ অক্টোবর প্লাঙ্কেট শিল্ডে প্রথম সেঞ্চুরী করেন। 
লোগান মূলত নেদারল্যান্ডের একজন "প্রথম শ্রেণীর" ক্রিকেটার। তবে তিনি সম্প্রতি বাংলাদেশে অনুষ্ঠিতব্য ২০১৪ আইসিসি বিশ্ব টুয়েন্টি২০ প্রতিযোগীতায় ১৭ মার্চ সংযুক্ত আরব আমিরাত দলের এর বিরুদ্ধে আন্তর্জাতিকভাবে টি২০আই অভিষেক হয়।
টিম ফন দের গাগতেন

টিম ফন দের গাগতেন (; জন্ম: ২৫ ফেব্রুয়ারি, ১৯৯১, সিডনি) হলেন একজন ডাচ ক্রিকেটার যিনি বর্তমানে তাসমানিয়া ক্রিকেট দল এর হয়ে খেলছেন।
তিনি সর্বপ্রথম খেলেছেন নিউ সাউথ ওয়েলস ক্রিকেট দলের হয়ে "প্রথম শ্রেণীর ক্রিকেট" এবং একদিনের আন্তর্জাতিক ও টুয়েন্টি২০ আন্তর্জাতিক নেদারল্যান্ড জাতীয় ক্রিকেট দলের হয়ে খেলছেন।
ফন দের গাগতেন নেদারল্যান্ডস জাতীয় ক্রিকেট দলের হয়ে খেলতে তাকে সক্রিয়ভাবে একটি নেদারল্যান্ডস পাসপোর্ট এর অধিকার লাভ করেন।
আহসান মালিক (ক্রিকেটার)

মালিক আহসান আহমেদ জামিল (); (জন্ম: ২৯ আগস্ট ১৯৮৯) হলেন একজন ডাচ আন্তর্জাতিক ক্রিকেটার। তিনি ২০১৪ সালের ২০১৪ আইসিসি বিশ্ব টুয়েন্টি২০ টুর্নামেন্ট প্রতিযোগিতায় নেদারল্যান্ডস জাতীয় ক্রিকেট দল এর হয়ে খেলেছেন।
মালিকের "প্রথম শ্রেণীর ক্রিকেটে" স্কটল্যান্ডের বিরুদ্ধে ২০১১ সালের ২১ জুন অভিষেক হয়। এছাড়ার তিনি নেদারল্যান্ডস জাতীয় ক্রিকেট দল এর হয়ে একদিনের আন্তর্জাতিক এবং টুয়েন্টি২০ আন্তর্জাতিক ক্রিকেট প্রতিযোগিতায় আত্মপ্রকাশ করেন।
বাইসন

বাইসন () হল মহিষ সদৃষ বিভক্ত ক্ষুরযুক্ত চতুষ্পদী প্রাণী। আমেরিকা, মধ্য এশিয়া ও ইউরোপের কিছু অঞ্চলে বর্তমানে মাত্র দুটি প্রজাতির বাইসনের সন্ধান পাওয়া যায়। ধারণা করা হয় এর আর চারটি প্রজাতি বহুকাল পূর্বেই বিলীন হয়ে গিয়েছে। বিদ্যমান প্রজাতিগুলোর মধ্যে মার্কিন বাইসন পাওয়া যায় উত্তর আমেরিকার পর্বতাঞ্চলে। এইগুলো দেখতে প্রায় মহিষের মত। অপরদিকে ইউরোপিয় বাইসন হল বাইসনের বন্য পরিবেশে বিলুপ্ত হয়ে যাওয়া একটি প্রজাতির পুনঃউন্মেষ ঘটিয়ে ইউরোপের ককেশাস অঞ্চলের বন্য পরিবেশে সংরক্ষণ করা একটি প্রজাতি।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ট্রিপল জাম্প

২০০৮ অলিম্পিক গেমসে পুরুষদের ট্রিপল জাম্প প্রতিযোগিতা আগস্টের ১৮ ও ২১তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম ১৭.১০ মিটার (Q) বা সেরা ১২জন প্রতিযোগী (q) ফাইনালে যাবে।
লক নেস দানব

লক নেস দানব হলো একটি ক্রিপটিড (প্রাণী যাদের অস্তিত্ত্বের কথা শোনা যায় কিন্তু বৈজ্ঞানীক কোন প্রমাণ নেই)। জনশ্রুতি অনুসারে, এটি স্কটল্যান্ডের লক নেসে বসবাসকারী অনেক বড় অদ্ভুত প্রাগৈতিহাসিক ড্রাগণ আকৃতির পাখাওয়ালা একটি প্রাণী। বিভিন্ন সময় যদিও এর ভিন্ন ভিন্ন বর্ণনা পাওয়া যায় তবে এটি স্কটল্যান্ড ও এর আশেপাশের হৃদের অন্যান্য রহস্যময় দানবদের যে বর্ণনা পাওয়া যায় তার সাথে অনেকটা মিলে যায় বলে মনে করা হয়। এ প্রাণী এর অস্তিত্ব সম্পর্কে বিশ্বাস ও মানুষের মধ্যে ব্যাপক আগ্রহের সূত্র ধরে, এটি প্রথম ১৯৩৩ সালে বিশ্ববাসীর নজড়ে আসে। অনেক বিতর্কিত ফোটোগ্রাফিক উপাদান এবং অস্তিত্ত্বের প্রমাণ সম্পর্কে অপর্যাপ্ত তথ্যের জন্য এ প্রাণীটিকে অনেকেই কাল্পনিক প্রাণী বলে মনে করে থাকেন।
সাধারণ বিশ্বাস অনুসারে কোন প্রাণীর এতো দীর্ঘ সময় পৃথীবিতে টিকে থাকা সম্ভব নয় ও হৃদের গভীরে সর্যালোক প্রবেশ না করার কারণে এটিকে নিছক একটি গুজব বলে মনে করা হয়। বৈজ্ঞানীক সম্প্রদায়, এটিকে অধুনিককালের পুরাণ হিসেবে আখ্যা দিয়েছেন। তবে এগুলো বাদ দিয়ে, লেক নেসের দানব পৃথিবীর অন্যতম রহস্য বলে বিবেচিত। ১৯৪০-এর দশক থেকে কিংবদন্তি এ দানবটিকে বিভিন্ন সময় বিভিন্ন নামে ডাকা হয়ে থাকে তার মধ্যে উল্লেখযোগ্য হলো, নেসী (স্কটিশ নিসাগ থেকে এর উৎপত্তি)। ক্রিপ্টোজুলজিতে (রহস্যময় প্রাণী সম্পর্কিত বিজ্ঞান) বিগফুট, ইয়েতি, সাসকুয়াচের মতো রহস্যঘেরা প্রাণীদের পাশাপাশি নেসীও স্থান করে নিয়েছে।
সর্বপ্রথম ১৯৩৩ সালের ২রা মে অ্যালেক্স ক্যামপবেল নামক একজন জলভূমির গোমস্তা, পার্ট-টাইম সাংবাদিক "ইনভার্নেস কোরিয়ারের" এক প্রতিবেদনে ইংরেজি "মোনস্টার" (দানব) শব্দটি প্রথম ব্যবহার করেন। ৪ঠা আগস্ট ১৯৩৩ সালে কোরিয়ারম, লন্ডনের জর্জ পাইচার নামের এক ব্যক্তির বরাত দিয়ে একটি সম্পূর্ণ সংবাদ প্রতিবেদন প্রকাশ করে তাতে উল্লেখ করা হয়, তিনি ও তার স্ত্রী একদিন দেখেন একটি ড্রাগন আকৃতির বা প্রাগৈতিহাসিক প্রাণী তার মুখে একটি জন্তু নিয়ে রাস্তা পার হয়ে হৃদের দিকে যাচ্ছে। এরপর থেকে উক্ত কোরিয়ারের অফিসে বিভিন্ন সময় অনেক চিঠি আসতে থাকে যাতে ব্যক্তিগতভাবে বা পারিবারিকভাবে লক নেসের রহস্যময় প্রাণটি দেখতে পাওয়ার কথা দাবি করা হয়। শীঘ্রিই কাহিনীটি জাতীয় ও আন্তর্জাতিক সংবাদমাধ্যমে প্রকাশিত হয় এবং এটিকে "দানব মাছ", "জলদানব" বা "ড্রাগন" বিভিন্ন নামে অবহিত করা হয়; এভাবেই "লক নেস দানব" কথাটি জনপ্রিয় হয়। ৬ই ডিসেম্বর ১৯৩৩ সালে হাগ গ্রে নামে একজন প্রথম প্রাণীটির একটি ছবি প্রকাশ করেন ও এটি ডেইলি এক্সপ্রেসে প্রকাশিত হয়েছিল। এর পরপরই স্কটল্যান্ডের রাষ্ট্রপ্রধান প্রাণটির উপর কোন ধরনের আক্রমণ প্রতিরোধের জন্য পুলিসকে দায়িত্ব দেন ও রহস্যময় প্রাণীটি সরকারি মর্যাদা লাভ করে। ১৯৩৪ সালে লন্ডনের একজন সার্জন একটি ছবি প্রকাশ করেন যা সবচেয়ে বেশি আলোচিত হয় ও এটি সার্জনের আলোকচিত্র নামে পরিচিত। একই বছর আর.টি. গোড একটি বই প্রকাশ করেন যেখানে লেখকের ব্যক্তিগত তদন্ত ও ১৯৩৩-এর পূর্বের বিভিন্ন তথ্য-উপাত্ত বিশ্লেষণ করে ব্যাখা দেওয়া হয়। অন্যান্য লেখকেরাও পরবর্তীকালে বিভিন্ন বই প্রকাশ করেন ও দাবি করে প্রাণটি ষষ্ঠ শতাব্দির দিকেও দেখা গিয়েছিল।
অসিয়াস মার্ক

অসিয়াস মার্ক () (১৩৯৭ – ৩রা মার্চ, ১৪৫৯) একজন মধ্যবয়স্ক গ্যান্ডিয়া, ভ্যালেন্সিয়ার ভ্যালেন্সিয়ান কবি এবং নাইট। তাকে ভ্যালেন্সিয়ার সাহিত্যের "সোনালি শতক" ("Segle d'or")-এর সবচেয়ে গুরুত্বপূর্ণ কবিদের মধ্যে অন্যতম হিসেবে স্বীকৃতি দেয়া হয়।
মার্কের জীবন সম্পর্কে বেশিকিছু জানা যায়নি। আনুমানিক ১৪০০ সালের দিকে তিনি ভ্যালেন্সিয়ান মহান পরিবারে জন্মগ্রহণ করেন। তার পিতা, পিরে মার্ক নিজেই একজন কবি ছিলেন এবং তার ছোট ভাই চতুর্থ আলফোনসোর সভায় কাজ করতেন। পিটার, কাতালোনিয়ার গির্জার কর্মচারী ছিল। তার চাচা জ্যাকিউম দ্বিতীয় মার্কও একজন কবি ছিলেন। মার্ক পিরে দ্বিতীয় স্ত্রী, রিপোলির লিওনর-এর দ্বিতীয় সন্তান। তার ছোট বোন পেইরোনা।
১৪১৩ সালে পিতার মৃত্যুর পর তরুণ মার্ক ভ্যালেন্সিয়ার ক্ষুদ্র মহান পরিবারের প্রধান হন। খুব ছোট বয়স থেকেই তিনি পঞ্চম আলফোনসোর পাঠানো অভিযানে অংশ নিতেন। তিনি ভূমধ্যসাগরে রাজার পাঠানো অভিযানে অংশ নেন। ১৪২৭ সালে এই সমস্ত অভিযান থেকে ফিরে আসার পর তিনি গ্যান্ডিয়ায় স্থায়ীভাবে বসবাস শুরু করেন। এই ফিরে আসার পর তিনি তার জন্মস্থান ছেড়ে আর কখনই দূরে যাননি। মার্ক দুইবার বিয়ে করেনঃ প্রথমে ইসাবেল মার্টোরেলকে (লেখক জোয়ানট মার্টোরেলের বোন) এবং পরবর্তীতে জোয়ানা এসকোর্নাকে।
১৪৫০ সালে তিনি গ্যান্ডিয়া থেকে ভ্যালেন্সিয়ায় যান। সেখানেই ৩রা মার্চ, ১৪৫৯ সালে তিনি মারা যান। তাকে পারিবারিক কবরস্থান ভ্যালেন্সিয়া ক্যাথেড্রাল-এ দাফন করা হয়। তার দুই স্ত্রী এবং পরিবারের অন ইয়ান্য সদস্যরা সান্ট জেরোনি দ্য কোতালবার মনেস্ট্রিতে শায়িত হন। পাঁচ অবৈধ উত্তরাধিকার থাকলেও কোন বৈধ উত্তরাধিকার তার ছিল না।
পিতার কাছ থেকে এক সহজ ভাগ্যলাভকারী ছিলেন তিনি। কারণ তার পিতা গ্যান্ডিয়ার ডিউক-এর কোষাধ্যক্ষ ছিলেন এবং ভিয়ানার চার্লস-এর ক্ষমতাশীল সহযোগীতা তিনি পেয়েছিলেন। মার্ক সহজেই নিজেকে রাজনৈতিক যোগসাজশের সাথে সংযুক্ত করতে পেরেছিল। তিনি পেটরার্কের একজন একনিষ্ঠ সমর্থক ছিলেন। তিনি "কান্টস দ'আমোর" (প্রেমের গান) রচনা করেন এক মেয়েকে গির্জায় গুড ফ্রাইডেতে দেখে। তিনি নাচুনে সুরের মূর্ছনা পুনরায় তৈরি করেন তবে এদের "লোকাস কমিউনিস"-এর মধ্যযুগীয় ঐতিহ্য হিসেবে স্বীকৃত। পিটার্ক এটা করেছিল এবং এর পীড়নের কোনরুপ দরকার ছিল না। মার্ক অত্যন্ত স্বকীয়ভাবে এবং নিজের মত করে গান রচনা করত। "কান্তস দ্য মোর্ট" (মৃত্যুর স্তবগান)-এ তিনি ব্রুডিং অনুভূতি যুক্ত এক নব ঘরানার গান নির্মাণ করেন। একে মার্কের অলংকারিক গান বলা হয় এবং আভ্যন্তরীন মনস্তাত্ত্বিক মেডিটেশনমূলক একটি গান এটি এবং এই ধরনের গাননির্মাতা অন্যান্য বড় কবি হল "লুইস দ্য ক্যামেওস" ও শেক্সপিয়ার।
মার্ক স্থানীয় ও স্বদেশীয়, ভ্যালেন্সিয়ান ভাষায় কবিতা লেখা প্রথম কবিদের মধ্যে একজন। তিনি ট্রাউবাদোর বা ওসিটান ভাষায় কবিতা লেখেন না।
তার কবিতায় দুর্বোধ্যতা থাকে, কিছুটা একঘেয়েমীর রোগাক্রান্ত এবং বাসনা ও নৈতিকতা মধ্যে বিবাদী যুদ্ধকালীন বিষয় "আধ্যাত্মিক নাকিসুরে" লেখেন। তিনি আধিপত্য পাবার অধিকার অর্জন করেন এবং তা্র সমসাময়িকদের মধ্যে তিনি তা পুরোপুরি উপভোগ করেন এবং তার নতুনত্বের সাফল্য নিঃসন্দেহে বোসকানকে অণুপ্রাণিত করেন নতুন ইতালীয় মিটারদের স্প্যানিশ ভাষার প্রতি।
তার লেখা পঙক্তিগুলোকে হস্তলিখিত অবস্থায় প্রেরিত হয়েছে যতদিন না ১৫৪৩ সালে ভ্যালেন্সিয়ানে প্রথম মুদ্রিত ধরন বের হয়। তবে ততদিনেই স্প্যানিশ অনুবাদের মধ্যে ১৫৩৯ সালেই তিনি জনপ্রিয় হন।
মার্কের কবিতার উপর রাইমন, জোয়ান ব্রুডিএউ এবং অন্যান্য সুরকারেরা সঙ্গীত সৃষ্টি করেন।
গোবিন্দ অধিকারী

গোবিন্দ অধিকারী (১৮০০ - ১৮৭২) উনিশ শতকের একজন যাত্রার অভিনেতা এবং গীতিকার। তিনি কৃষ্ণ যাত্রায় দুতী সাজতেন এবং কীর্তনের দোহারও গাইতেন। তিনি কয়েকটি যাত্রাপালা রচনা করেন। যাত্রাদলের জন্য তার রচিত বহু পদাবলী ও সংগীত বাংলা ভাষার শ্রীবৃদ্ধি সাধনে সহায়ক হয়েছে। তার রচিত উল্লেখযোগ্য যাত্রাপালা হচ্ছে "শুকসারীর পালা" ও "চূড়া-নূপুরের দ্বন্দ্ব"।
বাংলা ১২০৫ সালে জন্মগ্রহণ করেন। হুগলি জেলার জাঙ্গিপাড়া গ্রামে বৈরাগীকুলে জন্ম। স্বগ্রামে বাল্যশিক্ষা শেষ করে তিনি হাওড়া জেলার ধুরখালি গ্রামের গোলোকদাস অধিকারীর নিকট কীর্তন শিক্ষা করেন। জাতিতে বৈষ্ণব শ্রেণিভুক্ত ব্রাহ্মণ ছিলেন।
তিনি জগদীশ বন্দ্যোপাধ্যায়ের যাত্রাদলে 'ছোকরা' হিসেবে প্রথম খ্যাতি অর্জন করেন। প্রথমে নিজেই কীর্তনিয়া দল ও পরে 'কালীয় দমন' যাত্রাদল গঠন করে অভিনয় আরম্ভ করেন। 'রাধাকৃষ্ণের লীলা' অভিনয়ে তিনি স্বয়ং দূতীর ভূমিকায় খ্যাতিমান হন ও প্রতিষ্ঠা অর্জন করেন। তারপর তিনি জাঙ্গিপাড়া-কৃষ্ণনগর ছেড়ে কলকাতার নিকটস্থ সালিখায় আসেন। যাত্রাদলের জন্য তার রচিত বহু পদাবলী ও সংগীত বাংলা ভাষার শ্রীবৃদ্ধি সাধনে সহায়ক হয়েছে। তার রচিত উল্লেখযোগ্য যাত্রাপালা হচ্ছে "শুকসারীর পালা" ও "চূড়া-নূপুরের দ্বন্দ্ব"। কৃষ্ণ যাত্রায় তার দুতীগিরি দেখবার জন্য লোকে দশ ক্রোশ রাস্তা হেঁটে যাত্রা দেখতে যেত। “চুক্তির টাকা” ব্যতীত তিনি আসরে অনেক টাকা পুরস্কার হিসাবে উপহার পেতেন। তার গানে মুগ্ধ হয়ে অনেকে গায়ের উত্তরীয় পর্যন্ত খুলে তাকে পারিতোষিক দিতেন। যাত্রা, কীর্তন ও কথকতায় অর্জিত অর্থ দিয়ে তিনি জমিদারি ক্রয়ে সক্ষম হন।
গোবিন্দ অধিকারীর রচিত একটি বিখ্যাত গান হচ্ছেঃ চম্পক বরণী বলি, দিলি যে চমক কলি/ এ ফুলে এ কল আছে কে জানে।/ এতো ফুল নয় ভাই ত্রিশুল অসি, মরমে রহিল পশি/ রাই-রূপসীর রূপ অসি হানেপ্রাণে।। এছাড়াও তার লেখা "শুক-শারী সংবাদ" গানটি বড়ই চমৎকার। এ গানটির প্রথম তিনটি চরণ হচ্ছেঃ বৃন্দাবন বিলাসিনী রাই আমাদের।/ রাই আমাদের রাই আমাদের/ আমরা রাইয়ের রাই আমাদের।।
গোবিন্দ অধিকারী ১২৭৭ বঙ্গাব্দে লোকান্তরিত হন।